**ПРОТОКОЛ ОТ ДВАДЕСЕТ И ПЪРВОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 20 април 2017 година, начало 09:00 часа**

От общо 51 общински съветници присъстваха 50, отсъства Валери Иванов. Заседанието бе открито и ръководено от чл.-кор. проф. Христо Белоев.

**Чл.-кор. проф. Хр. Белоев:** Да стартираме проверка на кворума. Моля, гласувайте или се отбележете с устройствата. 37 са се регистрирали с устройствата, имаме необходимия кворум. Уважаеми колеги, в началото на сесията предлагам с 1-минутно мълчание да почетем паметта на нашия колега Борислав Богомилов. Благодаря. Давам думата ба председателя на районната избирателна комисия, общинската избирателна комисия, господин Станчев.

**Г-н А. Станчев**: Уважаеми общински съветници ...

**Чл.-кор. проф. Хр. Белоев:** Усилете микрофона.

**Г-н А. Станчев:** Уважаеми общински съветници, във връзка с постъпилото заявления в общинска ...

**Чл.-кор. проф. Хр. Белоев:** Моля за тишина.

**Г-н А. Станчев:** ... във връзка с постъпило в общинската избирателна комисия заявление от общинския съветник Пенчо Милков за прекратяване на пълномощията му във връзка с избирането му като народен представител, ОИК с решение №308 от 4 април прекрати неговите пълномощия и обяви за избран следващият в листата кандидат, а именно Пламен Рашев. На 8 април 2017 година почина общинският съветник Борислав Иванов, поради което с решение № 309 от 11 април ОИК прекрати неговите пълномощия и избра следващият в листата кандидат на политическа партия ГЕРБ Сашо Нунев. Моля, двамата общински съветници да заповядат до мен.

**Чл.-кор. проф. Хр. Белоев:** Да, заповядайте, колеги.

**Г-н А. Станчев:** Моля, да повтаряте след мен клетвата.

**Чл.-кор. проф. Хр. Белоев:** Моля, станете.

**Г-н А. Станчев**: Заклевам се в името на Република България да спазвам конституцията и законите на страната, и във всичките си действия да се ръководя от интересите на гражданите от Община Русе и да работя за тяхното благоденствие. Заклех се.”

Господин Рашев и господин Нунев положиха клетва и подписаха удостоверение и клетвена декларация.

 **Чл.-кор. проф. Хр. Белоев:** Преминаваме към обсъждане на дневният ред. Така предложения дневен ред е с 36 точки, предлагам една допълнителна, извънредна точка, промяна в състава на постоянни комисии, това се налага от новите колеги общински съветници да заемат съответните места в комисии, които са освободени. По дневният ред други предложения? Не виждам, гласуваме дневния ред.

**КВОРУМ – 46. С 46 гласа „за”, 0 „против” и 0 „въздържали се” така се прие следния**

**ДНЕВЕН РЕД**

1. **К.Л. 483** Общо събрание на акционерите на „Арена Русе“АД, което ще се проведе на 28.04.2017 година
2. **К.Л. 507** Вземане на решение за придобиване на капитала на ЕГГЕД България АД или създаване на ново търговско дружество по реда на Търговския закон или Закона за публично-частното партньорство
3. **К.Л. 485** Допълване на Годишния план за работа по приватизация за 2017 г. и откриване на процедура за приватизация на поземлен имот със застроената в него едноетажна сграда за търговия, АОС №8142/06.01.2017 г. ул. „Свети Димитър Басарбовски“, Община Русе
4. **К.Л. 486** Решение за приватизация чрез търг на застроен поземлен имот, с площ 7337 кв.м. по кадастралната карта и кадастралните регистри на гр. Русе и намиращата се в него промишлената сграда със застроена площ 89 кв.м., на ул. „Капитан Райчо Николов“№1К, гр. Русе, АОС №7711/15.02.2016 г.
5. **К.Л. 487** Допълване на Годишния план за работа по приватизация за 2017 г. и откриване на процедура за приватизация на поземлен имот със застроената в него масивна едноетажна сграда за търговия, АОС №8102/24.08.2016 г. в с. Червена вода, Община Русе
6. **К.Л. 491** Откриване процедура за продажба на общински имот, попадащ в територия по § 4 от ПЗР на ЗСПЗЗ в землището на с. Николово, м. „Дрибак 1, 2“
7. **К.Л. 492** Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Акациите“, землище на град Русе
8. **К.Л. 493** Откриване процедура за провеждане на публично оповестен присъствен конкурс за учредяване възмездно право на строеж върху общински поземлен имот срещу придобиване от Община Русе в собственост на обособени обекти (жилища и търговски обект) в новопостроената сграда
9. **К.Л. 494** Замяна на общински недвижим имот в гр. Русе, ул. „Воден“ №1-А, с имот, собственост на Българската държава в град Русе, ул. „Шипка“№43
10. **К.Л. 495** Изменение на Договор №1401/03.05.2016 г. за учредяване на право на строеж върху общинска земя (суперфиция)
11. **К.Л. 496** Предоставяне безвъзмездно за управление на имоти – общинска собственост, намиращи се в гр. Русе, на ОП „Спортни имоти“
12. **К.Л. 501** Провеждане на публичен търг с явно наддаване за отдаване под наем за срок от пет години на част от масивна сграда – публична общинска собственост, разположена в УПИ VIII-277 – за общински център в кв. 18А, по регулационния план на гр. Мартен, Община Русе, находяща се в гр. Мартен, ул. „Христо Смирненски“ и ул. „Родопи“
13. **К.Л. 502** Определяне на начална наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на двуетажна сграда със сутерен – частна общинска собственост, като хижа, находяща се в землището на с. Николово, ЕКАТТЕ 51679, Община Русе, местност „Над село“
14. **К.Л. 503** Провеждане на публичен търг с явно наддаване за отдаване под наем на части от терени – публична общинска собственост за разполагане на преместваеми обекти по чл. 56 от ЗУТ
15. **К.Л. 504** Откриване на процедура по провеждане на публично оповестен присъствен конкурс за отдаване под наем, за срок от седем години, на терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски, с площ 54,40 кв. м., находящ се в гр. Русе, ЦГЧ, пл. „Свобода“, „Малката градинка“, елемент на зона „Б“ и одобряване на конкретните конкурсни условия
16. **К.Л. 505** Откриване на процедура по провеждане на публично оповестен присъствен конкурс за отдаване под наем, за срок от седем години, на терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски и сладолед, с площ 33,75 кв. м., находящ се в гр. Русе, ЦГЧ, пл. „Свобода“, „Малката градинка“, елемент на зона „Б“ и одобряване на конкретните конкурсни условия
17. **К.Л. 506** Откриване на процедура по провеждане на публично оповестен присъствен конкурс за отдаване под наем, за срок от седем години, на терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски, с площ 28,56 кв. м., находящ се в гр. Русе, ЦГЧ, пл. „Свобода“, „Малката градинка“, елемент на зона „Б“ и одобряване на конкретните конкурсни условия
18. **К.Л. 498** Отдаване под наем на дивечови ниви в горски територии, собственост на Община Русе
19. **К.Л. 499** Изменение и допълнение на Решение №458, прието с Протокол № 19/23.02.2017 г.
20. **К.Л. 484** Приемане на Наредба за изменение и допълнение на Наредба №16 на Общински съвет – гр. Русе, за определянето и администрирането на местните такси, цени на услуги и права на територията на Община Русе
21. **К.Л. 508** Корекция на Бюджета на Община Русе за 2017 година
22. **К.Л. 509** Допълване на списъка на лицата и длъжностите, имащи право на транспортни разходи, съгласно чл. 39, ал. 1 от ПМС №374/22.12.2016 г. от Бюджет 2017 година, утвърден с Решение на Общински съвет №436/31.01.2017 г. – Приложение №18
23. **К.Л. 490** Приемане на Наредба за изменение и допълнение на Наредба №7 за реда и условията за разполагане на преместваеми обекти, на рекламно-информационните и монументално-декоративни елементи, и за осъществяване на рекламната дейност на територията на Община Русе
24. **К.Л. 488** Одобряване на актуализирана Обща схема за разполагане на преместваеми обекти по чл. 56 от ЗУТ обслужващи търговията на територията на гр. Русе, съгласно Наредба №7 на Общински съвет – Русе за реда и условията за разполагане на преместваемите обекти, на рекламно-информационните елементи, и за осъществяване на рекламната дейност на територията на Община Русе
25. **К.Л. 489** Приемане на Общинска програма за мерките за закрила на деца с изявени дарби за 2017 г.
26. **К.Л. 500** Приемане на общинската Програма за закрила на детето – 2017 г.
27. **К.Л. 497** Даване на съгласие за учредяване право на ползване върху автомобил /специализиран микробус/ за деца и младежи използващи инвалидни колички – 9 места с платформа за инвалидна количка, втора употреба – Опел „МОВАНО“ с рег. № Р 6414 ВХ и идентификационен номер рама VN1J9TMH636705518, собственост на Община Русе на Сдружение „Дете и пространство“ – изпълнител по договор №2087/21.10.2014 г. за възлагане на управлението на социална услуга „Дневен център за деца и/или младежи с увреждания“
28. **К.Л. 512** Решение за допълнение на Решение №437 на Общински съвет-Русе, прието с Протокол №18 от 31.01.2017 г.
29. Промяна на Приложение №1 към Решение № 468, прието с Протокол № 19/23.02.2017 г. на ОбС – Русе
30. **К.Л. 510** Отпускане на персонална пенсия
31. **К.Л. 511** Отпускане на персонална пенсия
32. Удостояване със званието „Почетен гражданин на град Русе” на г-н Владимир Койлазов
33. Избор на обществен посредник
34. Опрощаване на държавно вземане на Севгинар Яшар
35. Промяна състава на постоянните комисии към Общинския съвет
36. Питания на общински съветници
37. Изказване на Димитър Стоянов – вх.№ 288/2017 г.

**1 Точка**

**Общо събрание на акционерите на „Арена Русе“АД, което ще се проведе на 28.04.2017 година**

 **Чл.-кор. проф. Хр. Белоев:** Искрен Илиев.

 **Г-н Искр. Илиев:** Уважаеми общински съветници, в изпълнение на ваше предходно решение беше сключен договора за замяна на акции между Проект Русе и Община Русе и в крайна сметка общината вече притежава 49% от акциите на „Арена Русе“ АД, дружеството, в чийто актив е Спортната зала. Това налага да бъде приет нов устав на дружеството, както и да бъдат избрани представители на общината в Общото събрание на акционерите. Уставът ви е приложен към предложението за решение, минал е на всички комисии, нямаше никакви възражения, подкрепяме го в настоящия му вид. Що се отнася до представителите, след обсъждане в председателския съвет се предлага представителите да бъдат същите, каквито бяха в Общото събрание на Проект Русе АД, а именно: Бедрос Пехливанян, Иво Пазарджиев, Велизар Павлов, Роберт Калустян, Веселин Велчев, Никола Михайлов, Айдоан Джелил, Венцислав Великов и Борислав Рачев.

 **Чл.-кор. проф. Хр. Белоев:** Да, благодаря. Въпроси имате ли по предложенията? Не виждам. Гласуваме точката.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ №501**

 На основание чл.21, ал.2, във връзка с чл.21, ал.1, т.9 от ЗМСМА и чл. 226 от Търговския закон, Общинският съвет реши:

1. Избира за представители на Община Русе в Общото събрание на акционерите на „Арена Русе“ АД: Бедрос Пехливанян, Иво Пазарджиев, Велизар Павлов, Роберт Калустян, Веселин Велчев, Никола Михайлов, Айдоан Джелил, Венцислав Великов, Борислав Рачев.
2. Одобрява проект на Устав на „Арена Русе“ АД /Приложение 1/.
3. Упълномощава представителите на Община Русе в Общото събрание на „Арена Русе“ АД да гласуват „ЗА“ по точки 1, 2 и 3 от дневния ред на Общото събрание акционерите на дружеството, което ще се проведе в град Русе на 28.04.2017 г. от 11.00 часа, а при липса на кворум - на 15.05.2017 г. в същия час и място, като при гласуването по точка 2 от дневния ред подкрепят приемането на Устав на дружеството с текста, одобрен с т. 2 от настоящото решение.

**2 Точка**

**Вземане на решение за придобиване на капитала на ЕГГЕД България АД или създаване на ново търговско дружество по реда на Търговския закон или Закона за публично-частното партньорство**

 **Чл.-кор. проф. Хр. Белоев:** Господин Станчев, Асен Станчев.

 **Г-н А. Станчев:** Уважаеми общински съветници, за сесията през месец март беше внесено аналогично предложение, което беше оттеглено във връзка с желанието на частния партньор за провеждане на допълнителни преговори и подобряване на тяхното предложение. Видно от новото предложение е достигната цена, която е с 330 000 лева по-ниска за цената на 100% от акциите, като са дадени и допълнителни гаранции. Тези гаранции, произтичат от съдържанието на правния анализ. Освен тези гаранции, които се предлагат за установяване на фактическото положение на дружеството с оглед изминалия период от изготвянето на правния анализ и на икономическия такъв, вчера следва да са ви изпратени по електронните пощи удостоверения от частни съдия-изпълнители и от Централния кредитен регистър, видно от което дружеството няма ...

 **Чл.-кор. проф. Хр. Белоев:** Господин Станчев по-близо до микрофоните.

 **Г-н А. Станчев:** ... Видно от тези удостоверения, дружеството няма образувани изпълнителни дела, а не само при частните съдебни изпълнители, които са ги издали, а въобще в цялата страна. От Кредитния регистър се удостоверява, че дружеството няма активни кредити към банки, посочено е, че има задължение към финансова институция. След разговор с г-н Къдрев, той посочи, че това е въпросната Дачия …, която се изплаща на лизинг, като същата фигурира в правния анализ в раздела особен залог. Това е единственото превозно средство, което има особен залог, който ще бъде вдигнат след изплащане на цената на договора. Общинска администрация предлага вариант 1, а именно Община Русе да придобие 100% от акциите на дружеството, при посочените по-долу условия. Като с оглед обществения интерес и значимостта на тролейбусния транспорт ние предлагаме да бъде включена и една точка 6, а именно, че продавачите следва да декларират, че нямат задължения на дружеството, които не са намерили отражение в счетоводните книги, тъй като счетоводните книги са били прегледани и резултатите, от които са представени в доклада за фактическите констатации и правния анализ.

 **Чл.-кор. проф. Хр. Белоев:** Благодаря. Господин Къдрев е също тук в залата. Въпроси и изказвания по точката? Има ли? Не виждам. Михайлов. Два пъти подканвам.

 **Проф. Н. Михайлов:** Уважаеми г-н Кмете, уважаеми г-н Председателю на Общинския съвет, уважаеми госпожи и господа общински съветници, уважаема администрация ...

 **Чл.-кор. проф. Хр. Белоев:** Моля за тишина.

 **Проф. Н. Михайлов:** Аз мисля, че това е един от най-важните въпроси, по който днес трябва да вземем решение. Аз съм впечатлен от усилията на администрацията за това да ни предостави всичко онова, което е нужно, за да направим едно добро решение, гарантиращо качествена и устойчива във времето транспортна услуга на гражданите на Русе. Но все пак се сещам за една мисъл на един руски политик от близкото минало, който казваше по някакъв повод, не знам какъв беше, вече „Хотели как лучше, а получилась как всегда“. Във връзка с това, което ни се докладва имам един, два въпроса и ще помоля за кратки отговори. Първо към г-н Къдрев, знам че нещата са много деликатни, но все пак бихте ли ни казали за причините, които налагат оттеглянето на компанията от България? За Ваше сведение аз бях общински съветник в онзи период и гласувах с две ръце за това решение. Още повече наши колеги бяха в Израел по покана на фирмата, те ни увериха, че това е една изключително добре стояща компания. Все пак, какви са причините в момента да се вземе това ..., за вашето предложение. Вторият въпрос е насочен по-скоро към администрацията, опитах се ..., това е много сложен въпрос юридически, опитах се да разбера някои неща, но все пак има някои неща, които не са ми ясни. Чета последната констатация на адвокатската компания Мануилов Даскалова и Николова, чета – „ Няма яснота за собствеността на превозните средства към днешна дата“, датата е 16.10.2016 г. Току-що чухме, че е направена справка в регистри и т.н., но самата компания препоръчва и това е общоприета практика да се получат банкови извлечения за това, че е направен 100% превод по договорите за доставка на тролейбуси. Моят първи въпрос, такива документи към днешна дата имаме ли? Вторият ми въпрос е свързан с това, че същата компания, която прави правния анализ, аз не се съмнявам в тяхната компетентност, разбира се, препоръчва между 15 и 20 процента например казват те да се задържи от тази сума, като гаранция срещу някакви задължения, които в момента не са установени. Моят въпрос е, пак към администрацията, а защо 20%, а не да речем 5 или 25? Тоест с тях дискутирали ли сте размера на тази гаранция? И едно елементарно предложение, за съжаление забравих го на масата, става дума за следното: в точка 5, това ми предложението, към точка 5, няма да чета как е записана ... Предлагам да изглежда така – Да се представи гаранция чрез декларация и други допустими от законодателството документи, тъй като е възможно да има такива задължения към НАП, трети лица и други от този род. Тоест една елементарна редакция предлагам да се направи. Благодаря ви.

 **Чл.-кор. проф. Хр. Белоев:** Благодаря. Имаше предложение г-н Къдрев да отговори, ще подложа на гласуване дали да му предоставим думата. Колеги, стартирайте гласуване.

**КВОРУМ – 48. С 48 гласа „за”, 0 „против” и 0 „въздържали се” се прие предложението.**

 **Чл.-кор. проф. Хр. Белоев:** Господин Къдрев, заповядайте да отговорите на въпроса.

 **Г-н Къдрев:** Уважаеми г-н Председател, уважаеми г-н Кмете, уважаеми господа общински съветници ...

 **Чл.-кор. проф. Хр. Белоев:** Моля за тишина в залата.

 **Г-н Къдрев:** Защо инвеститора ЕГГЕД РУСЕ, в ЕГГЕД РУСЕ инвеститора ЕГГЕД ТРАНСПОРТ КООПЕРАТИВ ... взе решението да изостави бизнеса си в България, да напусне България и в частност Русе? При влизането си в България, през 2006 сигурно е било това, ЕГГЕД имаха амбицията да установят този бизнес в няколко български града, например: Варна, Пловдив, София най-вече и Русе, също така са водени разговори за други градове. По една или друга причина, обаче тези планове не се състояха и единственият проект, който беше реализиран беше в Русе. Той беше с променлив успех, успяхме да работим от 2008 г. до момента, но в последните години беше взето решение този бизнес е безперспективен, поради неговата малка мащабност. Наистина оборотите на компанията са около 3 000 000 лв., които не са достатъчно основание инвеститорът ЕГГЕД да остане в България за голямо наше съжаление. И 2015 г. беше взето решение за изтеглянето на ЕГГЕД от България. Пак да повторя, поради безперспективността, малките обеми и малкия мащаб на този бизнес. Надявам се, че съм отговорил на въпроса. Благодаря.

 **Чл.-кор. проф. Хр. Белоев:** Да, благодаря ви. Друг въпрос имаше към администрацията. Да, г-н Станчев.

 **Г-н А. Станчев:** Уважаеми общински съветници, именно във връзка с констатациите на правния анализ е посочена точка 1, а именно продавачите да си дадат гаранции, че с продажбата ще се прехвърли собствеността на целия транспортен парк, включително тролейбусите. При сключването на договора ще ни бъдат предоставени всички документи удостоверяващи правото на собственост, така че тази точка от правния анализ, мисля че е отчетена и е включена като условие. А, що се отнася до процента защо е 20, администрацията е преговаряла да се постигне максималния процент, който се предлага за тази гаранция с 13-месечен срок, именно за защита интересите на гражданите. Нейният размер и срока на тази гаранция са приети от частния партньор. Що се отнася до точка 5, ние сме посочили в предложението декларации или друг допустим от законодателството документ, това ще бъде прецизирано в конкретния текст на договора. Така, че мисля, че администрацията е защитена в тоя случай.

 **Чл.-кор. проф. Хр. Белоев:** Да, благодаря. Други изказвания? Пламен Рашев.

 **Г-н Пл. Рашев:** Уважаеми г-н Председател, уважаеми г-н Кмете, уважаеми колеги, тая тема отдавна ме е вълнувала и затова имам възможност веднага да взема отношение по нея. Всъщност при създалата се обстановка ние като общински съветници нямаме друг вариант, освен да приемем вариант 1. И какви са аргументите? ЕГГЕД през месец юли 2016-та обявява пред Община Русе желанието си за оттегляне от смесеното дружество, тоест достатъчно плавно във времето, за да няма сътресение, както за обществения транспорт, така и за работещите. В края на март 2017-та те настояват за финализиране на разговорите със своя български партньор и правят предложение за цена на сделката 500 000 лв., приемайки оценката, която Община Русе е възложила на лицензиран оценител. Третият аргумент, с тази сделка Община Русе придобива 100 % от акциите и обществено значим бизнес и ще рестартира тролейбусния транспорт в пълен синхрон с Интегрираната система за градски транспорт, така че да бъде по-ефективно, по-качествено. Следващ аргумент, русенци сме чувствителни на темата чистота на въздуха и това ни задължава да развиваме тролейбусния транспорт. Нещо повече длъжни сме да развиваме екологичен обществен транспорт, устойчив и алтернатива на увеличаващия се трафик на МПС-ва. Общината придобива целия бизнес, тя притежава като публична общинска собственост и тролейбусната инфраструктура, мрежата, ... ТИС-ове, в които са инвестирани огромно количество средства, включително и евро пари. Би било добре да се помисли в близко бъдеще да придобие и депото, което синдика продава, синдика на Русе - общински транспорт ЕООД. Не на последно място работещите в дружеството запазват работните си места, няма да има обществено напрежение, няма да се пропилее човешки ресурс, обучен и квалифициран за специфична обществено значима дейност. И в заключение Община Русе има сили и е длъжна да стабилизира дружеството, след което да го продаде на следващ инвеститор или да го развива сама като 100% собствено търговско дружество. И в края на краищата това зависи от нашите решения, така че напълно е в нашите възможности да решим най-доброто в случая вариант 1. Благодаря.

 **Чл.-кор. проф. Хр. Белоев:** Да, благодаря. Други? Не виждам. Беше предложена допълнителна точка 6-та от вносителя. И както по предложената към точка 5 корекция на г-н Михайлов, тя има към текстовете, а ко приемате? (коментар от зала не се чува) Да, приемате, г-н Михайлов. По проекта за решение други предложения не са постъпили, гласуваме точката. Вариант 1 гласуваме.

**КВОРУМ – 47. С 43 гласа „за”, 2 „против” и 2 „въздържали се” се прие**

**РЕШЕНИЕ № 502**

 На основание чл. 21, ал. 2, във връзка с чл. 21, ал. 1 т.8 и т. 23 от ЗМСМА, чл. 3, ал. 1 и чл.10, ал.1, т.10 от Наредба № 9 на Общински съвет – Русе, Общинският съвет реши:

Дава съгласие Община Русе да закупи 100% от акциите в ЕГГЕД България АД на цена от 500 000 лева, която да бъде платена на посочено от продавача лице/дружество при следните условия:

 1. От продавачите да се дадат гаранции, че при продажбата ще се прехвърли собствеността на целия транспортен парк включително тролейбусите, което ще бъде описано в приложение към договора за продажба.

 2. Гаранция, че с плащането на горепосочената цена се счита погасен дълга на ЕГГЕД Русе АД към Mobilis Sp. z o.oпо отношение ползването, както и преминаване собствеността върху 9 тролейбуса – 7 Neoplan N6020 и 2 Mercedes Benz 405 GTD и Mobilis Sp. z o.o , както и продавачите нямат други претенции към ЕГГЕД Русе АД и /или ЕГГЕД България АД.

 3. От продавачите и/или свързаните с тях лица да бъдат предоставени документи, гарантиращи прехвърлянето на Общината (купувача) или ЕГГЕД България АД на всичките дългове, които имат ЕГГЕД България АД и ЕГГЕД Русе АД към ЕГГЕД Израел ТКС и др. свързани лица (приблизително 820 000 лева) за символична сума от 1 лев или заличаването им по друг допустим от закона начин.

 4. Продавача ще предостави на Община Русе безусловна неотменима банкова гаранция от българска банка или потвърдена от българска банка със срок от 13 месеца в размер на 20% от стойността на сделката. Тези средства да могат едностранно, при безусловно поискване, да бъдат използвани от Община Русе за възстановяване на вреди, претърпени от скрити задължения на групата „Еггед Русе” АД и „Еггед България” АД. Тази гаранция да може да бъде ползвана и при санкции от данъчни ревизии за период от 5 години назад в случай, че такива се появят.

 5. Да се предостави гаранция чрез декларация или друг допустим от законодателството документ, че са платени/ липсват към момента на сделката просрочени задължения извън текущите за осъществяване на основната дейност и промяна в имуществото на дружествата.

6. Продавачите да декларират, че няма задължения на дружеството, които не са отразени в счетоводните книги.

**3 Точка**

**Допълване на Годишния план за работа по приватизация за 2017 г. и откриване на процедура за приватизация на поземлен имот със застроената в него едноетажна сграда за търговия, АОС №8142/06.01.2017 г. ул. „Свети Димитър Басарбовски“, Община Русе**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Уважаеми общински съветници, предлагаме да се допълни годишния план за приватизация за 2017 г. с един малък имот от 55 кв.м., застроена площ 33 кв.м. по улица „Свети Димитър Басарбовски“. Предложението беше разгледано и подкрепено на комисия по приватизация, поддържам го.

 **Чл.-кор. проф. Хр. Белоев:** Благодаря. Предложения по точката, въпрос, изказвания? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 503**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4 ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на ОбС - Русе, Общинският съвет реши:

1. Допълва Годишен план за приватизация на общинска собственост през 2017 г., приет с Решение № 414/19.01.2017 г. - Приложение № 2, с точка 2.11. Поземлен имот с идентификатор 63427.2.1187 с площ 55 кв.м. по кадастралната карта на гр. Русе, с начин на трайно ползване – ниско застрояване и построената в него едноетажна сграда с идентификатор 63427.2.1187.1, със застроена площ 33 кв.м, с предназначение-друг вид сграда за обитаване, ул. Свети Димитър Басарбовски, Община Русе, предмет АОС №8142/06.01.2017 г.
2. Открива процедура за приватизация на поземлен имот с идентификатор 63427.2.1187 с площ 55 кв.м. по кадастралната карта на гр. Русе, с начин на трайно ползване – ниско застрояване и построената в него едноетажна сграда с идентификатор 63427.2.1187.1, със застроена площ 33 кв.м, с предназначение-друг вид сграда за обитаване, ул. Свети Димитър Басарбовски, Община Русе, предмет АОС №8142/06.01.2017 г.
3. Упълномощава Кмета на общината с правата и задълженията на „възложител”, съгласно „Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство”.

**4 Точка**

**Решение за приватизация чрез търг на застроен поземлен имот, с площ 7337 кв.м. по кадастралната карта и кадастралните регистри на гр. Русе и намиращата се в него промишлената сграда със застроена площ 89 кв.м., на ул. „Капитан Райчо Николов“№1К, гр. Русе, АОС №7711/15.02.2016 г.**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Продължаваме вече стартирала процедура по приватизация, след изготвена, одобрена експертна оценка.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване.

**КВОРУМ – 49. С 48 гласа „за”, 1 „против” и 0 „въздържали се” се прие**

**РЕШЕНИЕ № 504**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, 6 ал.1 и 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на застроен поземлен имот, с площ 7337 кв.м. по кадастралната карта и кадастралните регистри на гр. Русе, и намиращата се в него промишлена сграда със застроена площ 89 кв.м., ул. „Капитан Райчо Николов“№1К, гр. Русе, АОС №7711/15.02.2016г.
2. Утвърждава тръжната документация /Приложение 4/ при следните условия:
	1. Начална тръжна цена – 358 500.00 лв. без ДДС.
	2. Стъпка на наддаване – 35 000 лв.
	3. Депозит за участие в търга – 35 000 лв., който се внася в срок до 17 работни дни от датата на обнародване на решението в „Държавен вестник”, чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. Свобода 6. Цената на тръжната документация е 200 лв. и се заплаща в офиса на „ТБ Инвестбанк” АД, клон Русе, по сметка: BG96IORT73798400080000, банков код/BIC: IORTBGSF, вид плащане: 447000.

1. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
2. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
3. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в “Държавен вестник”.
4. Търгът да се проведе на 23-ия работен ден от датата на обнародване на решението в “Държавен вестник” в 17,30 часа в заседателната зала на третия етаж на Община Русе, пл. Свобода 6.
5. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
6. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час съобразно продължителността на търга.
7. Възлага на Комисията по приватизация и следприватизационен контрол да определи спечелилия търга участник.
8. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.
9. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**5 Точка**

**Допълване на Годишния план за работа по приватизация за 2017 г. и откриване на процедура за приватизация на поземлен имот със застроената в него масивна едноетажна сграда за търговия, АОС №8102/24.08.2016 г. в с. Червена вода, Община Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Да, това е един малък имот в Червена вода. Предложението също е подкрепено на комисия по приватизация, по комисии нямаше забележки, поддържам го.

 **Чл.-кор. проф. Хр. Белоев:** Благодаря.Въпроси иизказвания? Не виждам. Режим на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 505**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4 ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на ОбС - Русе, Общинският съвет реши:

1. Допълва Годишен план за приватизация на общинска собственост през 2017 г., приет с Решение № 414/19.01.2017 г. - Приложение № 2, с точка 2.10. Продажба на поземлен имот №504.1455, с площ от 406 кв.м., с начин на трайно ползване за друг обществен обект, комплекс и построената в него сграда №504.1455.1 със застроена площ 110 кв.м., представляваща едноетажна масивна за търговия в с. Червена вода, Община Русе, АОС №8102/24.08.2017 г.

2. Открива процедура за приватизация на поземлен имот №504.1455, с площ от 406 кв.м., с начин на трайно ползване за друг обществен обект, комплекс и построената в него сграда №504.1455.1 със застроена площ 110 кв.м., представляваща едноетажна масивна за търговия в с. Червена вода, Община Русе, АОС №8102/24.08.2017 г.

1. Упълномощава Кмета на общината с правата и задълженията на „възложител”, съгласно „Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство”.

**6 Точка**

**Откриване процедура за продажба на общински имот, попадащ в територия по § 4 от ПЗР на ЗСПЗЗ в землището на с. Николово, м. „Дрибак 1, 2“**

 **Чл.-кор. проф. Хр. Белоев:** Заповядайте, г-жа Шилкова.

 **Г-жа Д. Шилкова:** Стандартна процедура по § 4, както виждате началната тръжна цена е съобразена с коефициента определен от вас. Поддържам предложението.

 **Чл.-кор. проф. Хр. Белоев:** Благодаря**.** Въпроси? Изказвания? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 506**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 от ЗОС, чл. 8, ал. 1 и ал. 9 от ЗОС, чл. 41, ал. 2 от ЗОС и чл. 30 от Наредба № 1 на ОбС Русе за общинската собственост, Заявление вх. №ОИ-10-4/16.02.2017 г. и извлечение от протокол №15/20.03.2017 г. на КОС, Общинският съвет реши:

1.Допълва годишната програма за управление и разпореждане с имоти общинска собственост за 2017 г., с недвижим имот-частна общинска собственост, предмет на АОС №8161 от 06.03.2017 г., находящ се в в землището на с. Николово, местност „Дрибак 1,2", представляващ имот №503.2229 с площ 482 кв.м. по плана на новообразуваните имоти на местност „Дрибак 1,2”, с. Николово, с прогнозен приход от продажбата му в размер на 2000,00 лева.

2.Дава съгласие за откриване на процедура за продажба чрез публичен търг с явно наддаване на земеделска земя, представляваща имот №503.2229 с площ 482 кв.м. с начин на трайно ползване - за земеделски труд и отдих, пета категория, намиращ се в землището на с.Николово, местност „Дрибак 1,2", поподащ в територия по §4 ПЗР към ЗСПЗЗ, предмет на АОС №8161/06.03.2017 г., (вписан под №109, т. 5, н.д. 944, дв.вх. 2364, вх. №2391 от 09.03.2017 г. по описа на Службата по вписвания в гр. Русе.), при начална тръжна цена 2000,00 лв., без дължими, данъци и такси.

Дължимите данъци и такси да се определят след провеждане на търга и са за сметка на спечелилия търга.

**7 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, находящ се в местността „Акациите“, землище на град Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Стандартна тръжна процедура, разгледана и одобрена на комисия общинска собственост, нямам допълнение.

 **Чл.-кор. проф. Хр. Белоев:** Благодаря.Въпроси? Изказвания? Не виждам. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 507**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 30 от Наредба №1 на Общински съвет – Русе, Протокол №15/20.03.2017 г., чл. 8, ал. 9 от ЗОС и заявление за закупуване на имот, Общинският съвет реши:

 1. Допълва годишната програма за управление и разпореждане с имотите – общинска собственост за 2017 г. с поземлен имот с идентификатор 63427.151.26, находящ се в местността „Акациите”, землище на град Русе, с площ 560 кв.м., предмет на Акт №8162/09.03.2017 г. за частна общинска собственост, с прогнозен приход от продажбата в размер на 5 510,40 лв. (пет хиляди петстотин и десет лева и четиридесет стотинки), без дължими данъци и такси.

 2. Дава съгласие за откриване процедура за провеждане на публичен търг с явно наддаване за продажба на поземлен имот с идентификатор 63427.151.26, находящ се в местността „Акациите”, землище на град Русе, с площ 560 кв.м., начин на трайно ползване – за земеделски труд и отдих, шеста категория при неполивни условия, предмет на Акт №8162/09.03.2017 г. за частна общинска собственост, вписан под №10, том 6, н.д. 1050 , дв. вх. регистър №2555, вх. №2583/14.03.2017 г. по описа на Служба по вписванията – град Русе към Агенцията по вписвания, с начална тръжна цена 5 510,40 лв. (пет хиляди петстотин и десет лева и четиридесет стотинки), без дължими данъци и такси.

 Дължимите данъци и такси са за сметка на спечелилият участник-купувач.

**8 Точка**

**Откриване процедура за провеждане на публично оповестен присъствен конкурс за учредяване възмездно право на строеж върху общински поземлен имот срещу придобиване от Община Русе в собственост на обособени обекти (жилища и търговски обект) в новопостроената сграда**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Това е втори имот, който пускаме на конкурсна процедура за изграждане на жилищна сграда срещу обезщетение на общината – жилища за крайно нуждаещи се граждани. Нямаше забележки към предложението.

 **Чл.-кор. проф. Хр. Белоев:** Благодаря.Въпроси и изказвания? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 508**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 37, ал. 1 и ал. 2, чл. 41, ал. 2 от ЗОС, чл. 26, ал. 1, т. 3 и чл. 36, ал. 1, ал. 2 и ал. 6, чл. 61, ал. 2, т. 3 от Наредба №1 на Общински съвет – Русе за общинската собственост и Протокол №15/20.03.2017 г. на Комисията по общинска собственост, Общинският съвет реши:

1. Дава съгласие за провеждане на публично оповестен присъствен конкурс за учредяване възмездно право на строеж за изграждане на пететажна жилищна сграда със сутерен, с обществено-обслужващ партерен етаж, с основни височини на застрояване 10 м., 12 м. и 15 м., с конфигурация и площ на отделните етажи, както следва:

Сутерен – 938 кв.м.

1-ви етаж (партер), 2-ри, 3-ти етажи – 582 кв.м.

4-ти етаж – 550 кв.м.

5-ти етаж – 305 кв.м.,

с обща разгъната застроена площ 3 539 кв.м. върху общински поземлен имот с идентификатор 63427.2.5763 по кадастралната карта и кадастралните регистри на гр. Русе, с площ 1028 кв.м., с адрес: гр. Русе, ул. „Неофит Бозвели“ №29, представляващ УПИ Х-5353 от кв. 880 по регулационния план на гр. Русе, предмет на АЧОС №8163/14.03.2017 г., на стойност 700 501,60 лева, без дължими данъци и такси. Заплащането на цената да се извърши чрез придобиване в собственост от Община Русе на част от новопостроената сграда, в размер на минимум 20% от разгънатата застроена бруто площ, която да включва жилища и един търговски обект от първи партерен етаж със застроена площ 100 кв.м.

2. Определя критерии за оценка на офертите, както следва:

2.1. Размер на обезщетението от бруто разгънатата застроена площ на сградата във вид на жилища и един търговски обект от първи партерен етаж със застроена площ от 100 кв.м., със съответните идеални части от общите части на сградата и от отстъпеното право на строеж – не по-малко от 20%. Максимален брой точки – 70;

2.2. Срок за изграждане и въвеждане в експлоатация на сградата, заедно с изградената инфраструктура, тротоари, огради и др. – не повече от 24 месеца от издаване на разрешението за строеж. Броят, вида и размера на обектите се определят допълнително при проектиране на жилищната сграда. Максимален брой точки – 30.

3. Определя оценка на критериите, както следва:

3.1. Брой точки за размера на предложено обезщетение

Х1 = Офериран размер на обезщетението х 70

Максимално офериран размер на обезщетението

3.2. Брой точки за срока на изграждане и въвеждане в експлоатация на сградата

Х2 = Минимален предложен срок за реализация х 30

Офериран срок за реализация

Всички дробни числа, които могат да се получат при прилагане на някоя от горепосочените формули, се закръглят до втория знак след десетичната запетая.

4. Определяне оценка и класиране на офертите, както следва:

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий, по следната формула:

Х = Х1 + Х2

където

Х – общ бал. Максимален общ бал = 100 точки;

Х1 – брой точки за размера на предложено обезщетение;

Х2 – брой точки за срока на изграждане и въвеждане в експлоатация на сградата.

Класирането на офертите се извършва на базата на полученият общ бал.

Класирането се осъществява по възходящ ред на получената оценка, като на първо място се класира офертата с най-висок бал.

При равен брой точки, класиран по-напред е кандидатът, предложил по-висок размер на обезщетението.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**9 Точка**

**Замяна на общински недвижим имот в гр. Русе, ул. „Воден“ №1-А, с имот, собственост на Българската държава в град Русе, ул. „Шипка“№43**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Във връзка с реконструкцията на ул. „Шипка“ предлагаме замяна на два павилиона общинска с държавна собственост, става въпрос за Тото пункт.

 **Чл.-кор. проф. Хр. Белоев:** Благодаря.Въпроси и изказвания? Няма. Режим на гласуване, 2/3 са необходими тук, за да вземем решението.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 509**

На основание чл. 21, ал. 2, във връзка с чл. 21, ал. 1, т. 8 ЗМСМА, във връзка с чл. 8, ал. 9, чл. 21, ал. 4, чл. 40, ал. 2, т. 2 и 3, чл. 40, ал. 8 и чл. 41, ал. 2 от ЗОС, във връзка с чл. 45, ал. 2 от Наредба №1 на Общински съвет – Русе, Протокол №15/20.03.2017 г. на Комисията по общинска собственост, Общинският съвет реши:

 1. Допълва Годишната програма за управление и разпореждане с имотите – общинска собственост за 2017 г., с недвижим имот – частна общинска собственост, представляващ едноетажна сграда с идентификатор 63427.1.65.1 по Кадастралната карта и кадастралните регистри на град Русе за тото-пункт, със застроена площ от 38 кв.м., с предназначение: Сграда за търговия, с административен адрес в град Русе, ул. „Воден“ №1-А, предмет на Акт №7294/04.07.2014 г. за частна общинска собственост, вписан под №111, том 22, вх. рег. №9007/10.07.2014 г. в Служба по вписванията – град Русе към Агенция по вписванията, с прогнозен приход 21 800,00 лева (двадесет и една хиляди и осемстотин лева), без дължими данъци и такси.

 2. Дава съгласие да се извърши замяна на недвижим имот – частна общинска собственост, представляващ едноетажна сграда с идентификатор 63427.1.65.1 по Кадастралната карта и кадастралните регистри на град Русе за тото-пункт, със застроена площ от 38 кв.м., с предназначение: Сграда за търговия, с административен адрес в град Русе, ул. „Воден“ №1-А, предмет на Акт №7294/04.07.2014 г. за частна общинска собственост, вписан под №111, том 22, вх. рег. №9007/10.07.2014 г. в Служба по вписванията – град Русе към Агенция по вписванията, с пазарна цена в размер на 21 800,00 лева (двадесет и една хиляди и осемстотин лева), без дължими данъци и такси, с недвижим имот, представляващ едноетажна сграда с идентификатор 63427.5.725.3 по Кадастралната карта и кадастралните регистри на град Русе, с административен адрес в град Русе, ул. „Шипка“ №43, със застроена площ от 24 кв.м., с предназначение: сграда за търговия, съгласно Акт №5387/11.12.2013 г. за частна държавна собственост, с пазарна цена в размер на 21 800,00 лева (двадесет и една хиляди и осемстотин лева), без дължими данъци и такси.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**10 Точка**

**Изменение на Договор №1401/03.05.2016 г. за учредяване на право на строеж върху общинска земя (суперфиция)**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Предложението е във връзка с депозирано искане на директора на Топлофикация за удължаване сроковете за реализиране правото на строеж и за въвеждане в експлоатация на инсталацията за предварително третиране на битови отпадъци с 6 месеца. По комисии нямаше забележки към това предложение, поддържам го.

 **Чл.-кор. проф. Хр. Белоев:** Благодаря. Декларации за конфликт на интереси са подадени от Веселко Цветков и Борислав Рачев. Въпроси и изказвания по точката? Не виждам. Режим на гласуване, също 2/3 са необходими.

**КВОРУМ – 47. С 41 гласа „за”, 5 „против” и 1 „въздържали се” се прие**

**РЕШЕНИЕ № 510**

На основание чл. 21, ал. 2, във връзка с чл. 21, ал. 1, т. 8 и т. 23 от Закона за местното самоуправление и местната администрация (ЗМСМА), Общинският съвет реши:

 Дава съгласие и упълномощава Кмета на Община Русе да подпише Допълнително споразумение към Договор № 1401 / 03.05.2016 г. за учредяване право на строеж върху общинска земя (суперфиция) (вписан под № 134, т. 15, ДВР 5742, вх. рег. № 5853 / 10.05.2016 г. по описа на Службата по вписвания - Русе), за удължаване на сроковете по чл. 5, т. 1 и 2 от Договора, с шест месеца.

**11 Точка**

**Предоставяне безвъзмездно за управление на имоти – общинска собственост, намиращи се в гр. Русе, на ОП „Спортни имоти“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Това са 2 имота в комплекс Ялта, които предоставяме на „Спортни имоти“ за отдаване под наем на спортни клубове и организации.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване по точка 11.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 511**

 На основание чл. 21, ал. 1, т. 8 и чл. 21, ал. 2 от ЗМСМА; чл. 3, ал. 2, т. 3; чл. 6, ал. 2; чл. 12, ал. 1; чл. 52, ал. 3 и 4 и чл. 53, т. 1 от ЗОС; чл. 2, ал. 3 и чл. 10, ал. 2 от Наредба № 1 ОбС-Русе за общинската собственост, Общинският съвет реши:

I. Обявява имоти-частна общинска собственост, намиращи се в гр. Русе, ул. „Драма” № 11, както следва:

1. ПИ с идентификатор 63427.2.5759 с площ 3 334 кв.м. по Кадастралната карта на гр. Русе, с трайно предназначение на територията-урбанизирана, с начин на трайно ползване-за други видове спорт, предмет на АЧОС № 6929/05.03.2013 г.

2. Самостоятелен обект в сграда с идентификатор 63427.2.4790.9.2 със застроена площ 220 кв.м., с предназначение-друг вид самостоятелен обект в сграда, брой нива-едно, намиращ се на втори етаж в сграда № 9, разположена в ПИ с идентификатор 63427.2.4790, предмет на АЧОС № 6930/05.03.2013 г.,

за имоти-публична общинска собственост и ги вписва в списъка за имоти-публична общинска собственост. За същите следва да се съставят актове за публична общинска собственост.

II. Предоставя безвъзмездно за управление на ОП „Спортни имоти“, недвижими имоти, намиращи се в гр. Русе, ул. „Драма“ № 11, представляващи:

1. ПИ с идентификатор 63427.2.5759 с площ 3 334 кв.м. по Кадастралната карта на гр. Русе, с трайно предназначение на територията-урбанизирана, с начин на трайно ползване-за други видове спорт.

2. Самостоятелен обект в сграда с идентификатор 63427.2.4790.9.2 със застроена площ 220 кв.м., с предназначение-друг вид самостоятелен обект в сграда, брой нива-едно, намиращ се на втори етаж в сграда № 9, разположена в ПИ с идентификатор 63427.2.4790.

 III. Допълва Приложение № 1 на Правилника за дейността на ОП „Спортни имоти“-„Списък на спортните обекти, общинска собственост предоставени за управление на ОП „Спортни имоти“, като добавя:

1. ПИ с идентификатор 63427.2.5759 с площ 3 334 кв.м. по Кадастралната карта на гр. Русе, с трайно предназначение на територията-урбанизирана, с начин на трайно ползване-за други видове спорт.

2. Самостоятелен обект в сграда с идентификатор 63427.2.4790.9.2 със застроена площ 220 кв.м., с предназначение-друг вид самостоятелен обект в сграда, брой нива-едно, намиращ се на втори етаж в сграда № 9, разположена в ПИ с идентификатор 63427.2.4790, намиращи се в гр. Русе, ул. „Драма” № 11.

**12 Точка**

**Провеждане на публичен търг с явно наддаване за отдаване под наем за срок от пет години на част от масивна сграда – публична общинска собственост, разположена в УПИ VIII-277 – за общински център в кв. 18А, по регулационния план на гр. Мартен, Община Русе, находяща се в гр. Мартен, ул. „Христо Смирненски“ и ул. „Родопи“**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Стандартна процедура, нямам какво да допълня.

 **Чл.-кор. проф. Хр. Белоев:** Да.Въпроси и изказвания? Не виждам има положително становище от кмета. Режима на гласуване по точката.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 512**

 На основание чл. 21, ал. 1, т. 8, във връзка с чл. 21, ал. 2 от ЗМСМА, чл. 14, ал. 2 и ал. 7 от Закона за общинската собственост, във връзка с чл. 11, ал. 1 и ал. 2 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 14, чл. 3, чл. 4 и чл. 5 от Наредба №2 на Русе за началните цени за отдаване под наем на общински обекти със стопанско и административно предназначение, Общинският съвет реши:

 Дава съгласие да бъде проведен публичен търг с явно наддаване за отдаване под наем за срок от пет години на част с площ от 58,35 кв.м, представляваща помещение разположено на първи етаж в южната част на едноетажна масивна сграда № 0.277.8 по Кадастралния план на гр. Мартен, ЕКАТЕ 47336, Община Русе, със застроена площ на цялата сграда 115 кв.м., разположена в ПИ № 0.277 по Кадастралния план на гр. Мартен, ЕКАТТЕ 47336, Община Русе, представляващ УПИ VIII-277 за общински център в кв. 18А, по регулационен план на гр. Мартен, Община Русе, находящ се в гр. Мартен, ул. „Христо Смирненски“ и ул. “Родопи“, предмет на АПОС №7332/02.09.2014 г., като офис, с начална тръжна месечна наемна цена 142,00 лв. /сто четиридесет и два лева/ без включен ДДС.

**13 Точка**

**Определяне на начална наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на двуетажна сграда със сутерен – частна общинска собственост, като хижа, находяща се в землището на с. Николово, ЕКАТТЕ 51679, Община Русе, местност „Над село“**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Изготвена е експертна оценка за началната наемна цена за хижата в Николово, тя е в размер на 335 лв., след санкция на общинския съвет ще стартираме процедурата по Наредба 1.

 **Чл.-кор. проф. Хр. Белоев:** Благодаря. Въпроси? Изказвания? Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 513**

 На основание чл. 21, ал. 2 от Закона за местното самоуправление и местната администрация, във връзка с чл. 14, ал. 8 от Закона за общинската собственост, във връзка с чл. 11 от Наредба №2 на Общински съвет - Русе, за начални цени за отдаване под наем на общински обекти със стопанско и административно предназначение, Общинският съвет реши:

Определя начална наемна цена на месец в размер на 335 лв. (Триста тридесет и пет лева) без включен ДДС, при провеждане на процедура по реда на Глава Пета от Наредба № 1, на Общински съвет – Русе, за общинската собственост, за отдаване под наем, като хижа, на двуетажна масивна сграда със сутерен, със застроена площ от 150,00 кв. м, с предназначение – хижа, заслон, бунгало, застроена в ПИ № 000497 по Картата на възстановената собственост за землището на с. Николово, ЕКАТТЕ 51679, Община Русе, местност „Над село“, описана в АЧОС №8143/09.01.2017 г.

**14 Точка**

**Провеждане на публичен търг с явно наддаване за отдаване под наем на части от терени – публична общинска собственост за разполагане на преместваеми обекти по чл. 56 от ЗУТ**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Поддържам това предложение с допълнително внесеното изменение с вх. №297 от 11.04.2017 г., то е официално внесено в Общинския съвет, така че няма да го чета изрично.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 514**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 13, т. 14, т. 33, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общинският съвет реши:

 Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – павилион за търговска дейност, с размери 2,44/1,74 м и с площ от 4,25 кв. м, в урегулиран поземлен имот (УПИ) ХІІІ-278, 279-за Общински съвет, Културен дом и търговия, в кв. 12, по регулационния план на с. Сандрово, ЕКАТТЕ 65348, Община Русе, описан в АПОС №3769 от 09.11.2001 г., находящ се в с. Сандрово, Община Русе, ул. „Хан Аспарух“, съобразно предвижданията на утвърдена на 23.11.2016 г. от Главния архитект на Община Русе подробна схема за разполагане на преместваем обект, с начална тръжна месечна наемна цена – 25,00 лв. (Двадесет и пет лева) без включен ДДС.

2. Част от терен – публична общинска собственост, за поставяне на преместваем обект – павилион за търговска дейност, с размери 6,00/9,00 м и спирков навес, с размери 5,00/2,00 м, в УПИ І-1719-За автобусна спирка-център, в кв. 120, по регулационния план на гр. Мартен, ЕКАТТЕ 47336, Община Русе, описан в АПОС №7371 от 17.11.2014 г., находящ се в гр. Мартен, Община Русе, ул. „Христо Смирненски“ и ул. „Райко Даскалов“, съобразно утвърдена на 10.04.2017 г. от Главния архитект на Община Русе подробна схема за разполагане на преместваем обект, с начална тръжна месечна наемна цена – 139,00 лв. (Сто тридесет и девет лева) без включен ДДС.

3. Част от терен – публична общинска собственост, за поставяне на преместваем обект – павилион за продажба на вестници, списания, цигари, безалкохолни напитки, промишлени стоки и копирни услуги, находящ се в гр. Русе, ул. „П. Д. Петков“ и ул. „Раковска“, с площ 10,00 кв. м, т. 580 от Общата схема на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 130,00 лв. (Сто и тридесет лева) без включен ДДС.

4. Част от терен – публична общинска собственост, за поставяне на преместваем обект – павилион за продажба на вестници и списания, находящ се в гр. Русе, пл. „Свобода“, срещу Централна поща, ъгъла на малката градинка, Зона „Б“, с площ 1,44 кв. м, с начална тръжна месечна наемна цена – 28,00 лв. (Двадесет и осем лева) без включен ДДС.

 5. Част от терен – публична общинска собственост, за поставяне на преместваем обект – павилион за цветя №3, находящ се в гр. Русе, ул. „Петър Берон“ и ул. „Св. Троица“ (пред кафе „Шенген“), с площ 6,00 кв. м, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.

 6. Част от терен – публична общинска собственост за поставяне на преместваем обект – павилион за тото-пункт, находящ се в гр. Русе, ж.к. „Дружба-3“, ул. „Даме Груев“, кв. 592, до бл. 6, с площ 25,00 кв. м, т. 399 от Общата схема на преместваеми обекти на територията на гр. Русе, с начална тръжна месечна наемна цена – 78,00 лв. (Седемдесет и осем лева) без включен ДДС.

 7. Част от терен – публична общинска собственост, за поставяне на преместваем обект – павилион за каса, находящ се в гр. Русе, ж. к. „Дружба-3“, ул. „Даме Груев“, северозападно от бл. 6, с площ 30,00 кв. м, т. 31 от Общата схема на преместваеми обекти на територията на гр. Русе, с начална тръжна месечна наемна цена – 72,00 лв. (Седемдесет и два лева) без включен ДДС.

 8. Част от терен – публична общинска собственост, за поставяне на щанд за продажба на сладолед, позиция „А-8“, находящ се в гр. Русе, пл. “Хан Кубрат“, зона „А“, с площ 4,00 кв. м, елемент на одобрената от Общински съвет – Русе с Решение №1179, прието с Протокол №42 от 16.10.2014 г., Обща схема на преместваемите обекти по чл. 56 от ЗУТ за територията на Зона „А“ по ул. „Александровска“ – гр. Русе (от пл. „Свобода“ до пл. „Батенберг“), с начална тръжна месечна наемна цена – 186,00 лв. (Сто осемдесет и шест лева) без включен ДДС.

 9. Част от терен – публична общинска собственост, за поставяне на щанд за продажба на сладолед, позиция „А-10“, находящ се в гр. Русе, пл. “Хан Кубрат“, зона „А“, с площ 4,00 кв. м, елемент на одобрената от Общински съвет – Русе с Решение №1179, прието с Протокол №42 от 16.10.2014 г., Обща схема на преместваемите обекти по чл. 56 от ЗУТ за територията на Зона „А“ по ул. „Александровска“ – гр. Русе (от пл. „Свобода“ до пл. „Батенберг“), с начална тръжна месечна наемна цена – 186,00 лв. (Сто осемдесет и шест лева) без включен ДДС.

10. Част от терен – публична общинска собственост, за поставяне на щанд за продажба на сладолед, позиция „А-11“, находящ се в гр. Русе, пл. “Хан Кубрат“, зона „А“, с площ 4,00 кв. м, елемент на одобрената от Общински съвет – Русе с Решение №1179, прието с Протокол №42 от 16.10.2014 г., Обща схема на преместваемите обекти по чл. 56 от ЗУТ за територията на Зона „А“ по ул. „Александровска“ – гр. Русе (от пл. „Свобода“ до пл. „Батенберг“), с начална тръжна месечна наемна цена – 186,00 лв. (Сто осемдесет и шест лева) без включен ДДС.

11. Част от терен – публична общинска собственост, за поставяне на щанд за продажба на пуканки и царевица, позиция „А-6“, находящ се в гр. Русе, пл. “Елиас Канети“, зона „А“, с площ 3,00 кв. м, елемент на одобрената от Общински съвет – Русе с Решение №1179, прието с Протокол №42 от 16.10.2014 г., Обща схема на преместваемите обекти по чл. 56 от ЗУТ за територията на Зона „А“ по ул. „Александровска“ – гр. Русе (от пл. „Свобода“ до пл. „Батенберг“), с начална тръжна месечна наемна цена – 140,00 лв. (Сто и четиридесет лева) без включен ДДС.

12. Част от терен – публична общинска собственост, за поставяне на преместваем обект – щанд за продажба на сладолед, находящ се в гр. Русе, ул. „Александровска“, пред №71, зона „В1“, с размери 2,00/2,00 м и с площ 4,00 кв. м, елемент на одобрената от Общински съвет-Русе с Решение №947, прието с Протокол №47 от 15.07.2010 г. Обща схема на преместваеми обекти по чл. 56 от ЗУТ за територията на Зона „В1“, обхващаща ул. „Александровска“ от площад „Свобода“ до бул. „Цар Освободител“, с начална тръжна месечна наемна цена – 186,00 лв. (Сто осемдесет и шест лева) без включен ДДС.

**15 Точка**

**Откриване на процедура по провеждане на публично оповестен присъствен конкурс за отдаване под наем, за срок от седем години, на терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски, с площ 54,40 кв. м., находящ се в гр. Русе, ЦГЧ, пл. „Свобода“, „Малката градинка“, елемент на зона „Б“ и одобряване на конкретните конкурсни условия**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Уважаеми общински съветници, това и следващите две предложения предизвикаха доста дебати по комисии. Разяснихме конкурсните условия, които предлагаме. Никоя от комисиите не предложила корекция в предложението, така че го поддържам.

 **Чл.-кор. проф. Хр. Белоев:** Благодаря. Въпроси и изказвания? Иво Пазарджиев.

 **Г-н Иво Пазарджиев:** Уважаеми г-н Председател, уважаеми г-н Кмете, уважаеми колеги общински съветници, аз също бях от хората, които активно участвах в дебатите по комисии във връзка с това и следващите две предложения, които са аналогични. Първоначално аз застъпих тезата, че за мене е по-добре да има търг, който да се достигне възможно най-високата месечна наемна цена за въпросните обекти на изключително атрактивно място. Мотивите на администрацията бяха, че искаме да намерим възможна най-добрия и най-сериозния кандидат, а също така и че в последно време се получават парадоксални случаи, при които се наддава до изключително високи цени. И в единият случай кандидатите или въобще не заемат обектите, за които са наддавали, или ще работят 2-3 месеца и н практика ще фалират. Така, че в това има известна логика, което администрацията ни предлага да е конкурс, като идеята е да бъде защитен обществения интерес. Както виждате ... За съжаление, обаче това, което мога да вметна в обществото беше насадено мнението, че едва ли не, когато има конкурс той е нагласен за някого. Който от вас, обаче е видял предложения проект за решение е видял, че критериите са такива, които може да ги покрие всеки, няма нещо специфично на което да отговаря някой кандидат, така че аз съм съгласен с предложения проект за решение. Имам няколко предложения за корекции. Единствено предложенията са ми продиктувани единствено с оглед защитата интереса на община Русе. Така, че предлагам следното, както виждате от кандидатите искаме да предоставят гаранции, че именно ще защитят обществения интерес, ще строят детска площадка или фитнес на открито по едното от предложенията. Изискване брой работни места минимален, които да поддържат, както и разбира се наемната цена. По отношение на изграждането на фитнеса на открито и на детските площадки имаше дискусии по време на комисиите дали 3-годишния срок не е изключително дълъг. Имаше аргументи и в едната, и в другата посока, като моето предложение ще бъде да има, да се дават точки за бързина на изготвяне на проекта. Нека да бъде, максималния срок да бъде 3 години, но този, който поеме ангажимент, че ще го ..., че ще изработи детската площадка или фитнеса на открито да получи точки за това. Тъй като това е в интерес на гражданите на община Русе да започната по-бързо да ползват въпросните блага, които ще бъдат изградени. Така, че започвам да чета предложението ми, което е конкретно. Първо, нека по отношение на работните места да бъде формулирано „Целогодишен брой на работните места на пълен работен ден, които ще бъдат поддържани в преместваемия обект“, тъй като ще бъдат целогодишен брой нека да бъдат минимум 2 работни места, точките за критерия остават 25. Добавя се точка 4 - Срок в месеци за изграждане на детската площадка за деца, минимален брой точки се дават за този критерий 20. Две римско, точка 2 да придобие следната редакция „ Целогодишен брой ...“ и отново се добавя точка 4 за критерия за бързина за изготвяне на детската площадка, като във формулата в числителя ще бъде минимално оферирания срок в месеци за изграждане на детската площадка, в знаменателя оферирания срок в месеци като максималния брой точки е 20. Максималният бал стават 120 точки. И другото, което предлагам е допълнителни изисквания: кандидатите за участие в конкурса да предоставят възвръщаем гаранционен депозит, в размер дванадесет месечни вноски от предложените от тях месечни наемни цени. Депозитът на спечелилия кандидат се освобождава след прекратяване на договора с Община Русе, а депозитите на следващите класирани кандидати се освобождават след подписване на договор между Община Русе и спечелилия кандидат. Това е с оглед на това ние да бъдем сигурни, че там ще бъде изградена детска площадка и да можем да се защитим, ако евентуално някой от кандидатите поеме ангажимент, а после не изгради детска площадка. Втората точка е при неизпълнение на задължението за изграждане на детската площадка спечелилият кандидат дължи неустойка на Община Русе в размер на предложения размер от инвестицията. Трета точка, спечелилият кандидат следва да представя на всяко тримесечие на Община Русе справка от НАП за сключените трудови договори. Това е с оглед на това, че му даваме точки за брой работни места. И шеста точка, която предлагам римска с оглед на интереса, който предизвика по комисии това предложение и с оглед на максимална публичност на въпросния търг, Наредба №1 за общинската собственост, а именно чл. 61, ал. 7 ни позволява с решението на общинския съвет да определим по-голям брой общински съветници, предлагам да бъдат 4 общински съветници в комисията.

 **Чл.-кор. проф. Хр. Белоев:** Благодаря. Да, госпожа Шилкова.

 **Г-жа Д. Шилкова:** Предложението на г-н Пазарджиев беше раздадено още по комисии, общинска администрация имаше възможност обстойно да се запознае с него. Имахме някои забележки, виждам че те сега са отстранени. Така, че до всички предложения до точка 5 римско администрацията ги приема, но това са корекциите, които касаят конкурсните условия. Точка 6 римско, просто трябва да се приеме от общинския съвет, тя не касае администрацията. Не възразяваме разбира се да има представители.

 **Чл.-кор. проф. Хр. Белоев:** (коментар от зала не се чува) Да 5 общински съветници да бъдат, за да е нечетен броя. Да. Благодаря. Господин Неделчев.

 **Г-н Ал. Неделчев**: Благодаря, проф. Белоев. Уважаеми г-н Кмете, уважаеми колеги, аз в комисиите, в които участвам не бяха обсъждани точките, затова ще трябва днеска да си поставя въпроса. Не мога да разбера идеята във второто конкурсно условие да се запише критерий за броя работни места, които ще се осигурят и то минимум 5, нали така? (коментар от зала не се чува) Вече е 2. Добре, ако от вас се приема, защото аз щях да предложа изцяло да отпадне този критерий. Всички знаем, че в обектите тука на Малката градинка ..., както я наричат русенци работят толкова хора, колкото е необходимо на тоз, който ще ги стопанисва. Какво печелим като записваме един такъв критерий минимум 2 места – 25 точки? Да ги дадем тези 25 точки на критерия цена, той да стане от 40, да стане 65 от 100 възможни, за да може все пак евентуално, ако има някакво наддаване общината да реализира по-голям приход, щото като махнем инвестицията за детска или спортна площадка минималния размер, стартовия размер на наема е много символичен, ако забелязвате. Аз ще ви кажа, че на много по-неподходящи места в центъра, не търговски имам предвид, наемите са 1500-1800 лв. на месец. Тука говорим за ..., виждате каква сума. Моето конкретно предложение е да отпадне изобщо точка 2, още повече, че 2 работни места то тъй или иначе ще ги има. Какво печелим като го слагаме този критерий? Нищо не печелим. Проблемът е, че 25 точки повече казах може да дадем на по-високата евентуално наемна цена, която се предложи и да реализираме повече приходи.

 **Чл.-кор. проф. Хр. Белоев:** Да, Теодора Константинова реплика.

 **Д-р Т. Константинова /реплика/:** Уважаеми г-н Председател, колеги, смятам че е съвсем справедливо да бъдат предложени 2 работни места от много гледни точки, една е социална, другата е да не се нарушават законите и трудовите правоотношения, тъй като, ако има само един човек ... Такива примери имаме и сега по малки павилиончета, стоят по 12, 18 часа и дори нямат възможност да отидат и до тоалетната, извинявам се за този израз, ако е нелицеприятен. Така, че аз абсолютно подкрепям предложението на Иво Пазарджиев.

 **Чл.-кор. проф. Хр. Белоев:** Реплика Пазарджиев.

 **Г-н Иво Пазарджиев /реплика/:** Репликата ми е на г-н Неделчев. Има логика да се ... и нека не забравяме, това е минимален брой работни места. Ако някой предложи 5 работни места, значи той предлага нещо доста по-добро за обществото, разкриване на работни места, това е идеята.

 **Чл.-кор. проф. Хр. Белоев:** Да, благодаря. Заповядайте, г-н Георгиев.

 **Г-н Т. Георгиев:** Уважаеми г-н Председател, г-н Кмете, колеги, вземам отношение ...

 **Чл.-кор. проф. Хр. Белоев:** Моля за тишина в залата.

 **Г-н Т. Георгиев:** Вземам отношение по тоя въпрос, защото имам 40-годишен стаж в тази област и ми е пределно ясно как се развива бизнеса. Освен това консултирам и 2 сходни заведения в непосредствена близост. Искам да кажа следното, за работните места няма никакъв проблем. Две места зимата, макар че тези обекти, трите обекта по точки 504, 505 и 506, те зимно време не работят, нямат зимна градина, не се пуши, те не работят, така че тия 2 работни места, да ще им се плащат осигуровки и заплати, но няма да работят, на вас ви е ясно, просто няма физическа възможност. Лятно време са повече и колкото е необходимо, толкова наемат работодателите. Има една много друга голяма опасност, обаче в този конкурс има много голяма опасност да попаднат хора, да участват, които нямат нищо общо с бранша, абсолютно нищо общо. Представете си, че участва един кандидат, който се занимава основно с изграждането на детски площадки и фитнес, какво се получава? Той ще направи детска площадка не за 30 000 лв. с ДДС, ами ще я направи за 130, щото него не го бърка въобще и ще я направи за 1 седмица. И к‘во се получава, той получава максимален брой точки, печели конкурса и от там нататък 7 години общината се чуди как да го изгони, щото той не е професионалист, не знае как да работи, анархия. Така, по този повод искам да кажа следното, задължително консултирали сме се и с Благой Радин – председател на хотелиерите и ресторантьорите на България по този повод, задължително трябва в конкурсните условия кандидатите да имат придобита професионална диплома, квалификация минимум барман или управител, задължително да имат минимум 10 години стаж, доказали се в бранша. Това са 3 стратегически обекта в топ центъра на града. Тука идват гостите на Русе, тука идват туристите на Русе, обикалят, гледат Доходното здание, гледат Паметника, красивата архитектура и щат не щат ще гледат и тия 3 обекта. Повтарям, диплома за квалификация минимум барман и управител, стаж минимум 10 години и въобще да отпадне точката за построяването на детска площадка или фитнес. Нека да остане, нека да остане и нека да бъде вместо 3 години да бъде изградена до 5 години. Иначе, както казахте, че наемната цена била много евтина, тя е много евтина, но само за павилиончета, господа. Знаете, че там всеки един от кандидатите плаща от 700 до 1200 лева месечно летния период. (коментар от зала не се чува) Вие не го знаете това нещо. Господин Неделчев каза, че е много нисък наема, но той е нисък само за зимния период, който не работи, плащаш и не работиш, а летния период от 700 до 1200 лв. всеки един от павилионите. Благодаря.

 **Чл.-кор. проф. Хр. Белоев:** Други? Нина Крушева. Господин Георгиев писмено ми дайте предложенията.

 **Г-жа Н. Крушева:** Уважаеми г-н Кмете, колеги, искам да взема отношение, относно изказването на колегата. Значи, става въпрос за отдаване под наем, което е един тип мениджърска длъжност, дейност или както искате я възприемете. Ние не говорим за ресторант, не говорим за хотел, не говорим за никакви такива професионални изисквания, които следва да бъдат налични при отдаване под наем на едно помещение. Така, че абсолютно не приемам Вашите направени предложения. За каквото и ...

 **Чл.-кор. проф. Хр. Белоев:** Моля, без реплики.

 **Г-жа Н. Крушева:** ... по тази предложена от Вас концепция означава, че във всяко едно павилионче в града трябва да искаме 10 години професионален опит в конкретната дейност. Пак казвам става въпрос за отдаване под наем, което е тип мениджърска дейност.

 **Чл.-кор. проф. Хр. Белоев:** Благодаря. Други изказвания? Да, заповядай, Янев. Стоян Янев.

 **Г-н Ст. Янев:** Уважаеми г-н Председател, г-н Кмете, колеги, аз също вземам отношение във връзка с изказването на колегата Георгиев като категорично не приемам предложените от нещо неща, защото считам, че това са дискриминационни условия и веднага ще паднат. И няма смисъл да правим нещо, което просто ще си загубим времето. Благодаря.

 **Чл.-кор. проф. Хр. Белоев:** Благодаря. Други? От вносителите?

 **Г-жа Д. Шилкова:** Поддържаме внесеното предложение с корекцията от г-н Пазарджиев.

 **Чл.-кор. проф. Хр. Белоев:** Благодаря. Не виждам други, преминаваме към гласуване. Първо по предложението на г-н Неделчев, точка 2-ра да отпадне и точка ... (коментар от зала не се чува) Оттегля се. Така, г-н Неделчев оттегля. Господин Георгиев, поддържате ли предложението да има в изискванията ..., аз си ги записах, въпреки че Вие не ми дадохте писмено предложение и се затруднявам, но диплома за квалификация барман и стаж 5 години. (коментар от зала не се чува) Барман или управител и стаж от 3 до 5 години, но моля да ми давате написани предложения ... (коментар от зала не се чува) Десет? (коментар от зала не се чува) Десет години, добре. Така, подлагам на гласуване предложенията на Теодор Георгиев, моля стартирайте.

**КВОРУМ – 49. С 15 гласа „за”, 12 „против” и 22 „въздържали се” не се прие предложението.**

 **Чл.-кор. проф. Хр. Белоев:** Гласуваме като цяло предложението с предложенията на Иво Пазарджиев, които бяха приети и корекция 5 общински съветника да бъдат в комисията. Режим на гласуване.

**КВОРУМ – 49. С 47 гласа „за”, 1 „против” и 1 „въздържали се” се прие**

**РЕШЕНИЕ № 515**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 14, ал. 2 и 7 от ЗОС, чл. 56, ал. 1 и 5 от ЗУТ, чл. 11, ал. 1 и ал. 2, във връзка с чл. 61, ал. 2, т. 3 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 1, чл. 2, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

I. Дава съгласие да се проведе публично оповестен присъствен конкурс за отдаване под наем за срок от 7 години на част от терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски, с площ 54,40 кв. м, находящ се в гр. Русе, ЦГЧ, пл. „Свобода“, „Малката градинка“, елемент на зона „Б“, при следните конкурсни условия:

1. Начална конкурсна месечна наемна цена – не по – ниска от 250,00 лв. (Двеста и петдесет лева) без включен ДДС. Максимален брой точки за критерия – 40;

1. Целогодишен брой на работните места на пълен работен ден, които ще бъдат поддържани в преместваемия обект – минимум 2 (две) работни места. Максимален брой точки за критерия – 25;
2. Размер на инвестициите за изграждане на комбинирана детска площадка с осветление за деца на възраст от 0 до 12 години, в гр. Русе, ул. „Света гора“, Централна градска част, южно от блок „Корабостроител“, кв. 48, УПИ II-За детска градина, с площ от 250 кв. м – минимум 26 000 лв. (Двадесет и шест хиляди лева) без включен ДДС. Комбинираната детската площадка да бъде изградена по проект, одобрен от Община Русе, не по-късно от три години от сключването на договора за наем, за сметка на спечелилия конкурсната процедура кандидат, сключил договора за наем, от името на Община Русе. Детската площадка да бъде прехвърлена в собственост безвъзмездно на Община Русе след нейното изграждане и снабдяване с документи за ползване. Максимален брой точки за критерия – 35;
3. Срок в месеци за изграждане на детската площадка с осветление за деца на възраст от 0 до 12 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, с площ от 250 м2. Максимален брой точки за критерия – 20.

II. Определя оценка на критериите, както следва:

1. Брой точки за размера на предложената конкурсна месечна наемна цена

 офериран размер на конкурсната месечна наемна цена

Х1 = х 40

 максимално офериран размер на конкурсната месечна наемна цена

1. Целогодишен брой на работните места на пълен работен ден, които ще бъдат поддържани в преместваемия обект.

 офериран брой на работните места

Х2 = х 25

 максимален предложен брой на работните места

1. Брой точки за размера на инвестициите за изграждане на комбинирана детска площадка с осветление за деца на възраст от 0 до 12 години, в гр. Русе, ул. „Света гора“, Централна градска част, южно от блок „Корабостроител“, кв. 48, УПИ II-За детска градина, с площ от 250 кв. м

 офериран размер на инвестициите за изграждане на комбинирана

 детска площадка с осветление за деца от 0 до 12 години

Х3 = х 35

максимално офериран размер на инвестициите за изграждане на

комбинирана детска площадка с осветление за деца от 0 до 12 години

1. Срок в месеци за изграждане на комбинирана детската площадка с осветление за деца на възраст от 0 до 12 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, с площ от 250 м2.

минимално офериран срок в месеци за изграждане на комбинирана детска площадка с осветление за деца на възраст от 0 до 12 години

Х4 = ––––––––––––––––––––––––––––––––––––––––––––––––––––––––––––––– х 20

офериран срок в месеци за изграждане на комбинирана детска площадка с осветление за деца на възраст от 0 до 12 години

 Всички дробни числа, които могат да се получат при прилагане на някоя от горепосочените формули, се закръглят до втория знак след десетичната запетая.

 III. Преместваемият обект - павилион да отговаря на специфичните правила за поставяне на преместваеми обекти на територията на площад „Свобода“, гр. Русе, зона „Б“.

 Кандидатите за участие в конкурса следва да предоставят идейни проекти за комбинираната детска площадка с осветление за деца на възраст от 0 до 12 години и за преместваемия обект – павилион, заедно с подадените документи за участие в конкурсната процедура. Непредставянето на идейни проекти е основание за недопускане до участие в конкурсната процедура.

1. Определя оценка и класиране на офертите, както следва:

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий по следната формула:

Х = Х1+Х2+Х3+Х4, където:

Х – Общ бал. Максимален общ бал 120 точки.

Х1 – брой точки за размера на предложената конкурсна месечна наемна цена;

Х2 – брой точки за работните места на пълен работен ден, които ще бъдат поддържани в обекта целогодишно.

Х3 – Брой точки за размера на инвестициите за изграждане на комбинирана детска площадка с осветление за деца на възраст от 0 до 12 години, в гр.Русе, ул. „Света гора”, Централна градска част, южно от блок „Корабостроител”, кв.48, УПИ II – за детска градина, с площ от 250 м2.

Х4 – Брой точки за бързина при изграждане на комбинирана детска площадка с осветление за деца на възраст от 0 до 12 години, в гр.Русе, ул. „Света гора”, Централна градска част, южно от блок „Корабостроител”, кв.48, УПИ II – За детска градина, с площ от 250 м2.

 Класирането на офертите се извършва на базата на получения общ бал.

Класирането се осъществява по възходящ ред на получената оценка, като на първо място се класира офертата с най – висок общ бал.

При равен брой точки, класиран по-напред е кандидатът, предложил по-висок размер на конкурсната месечна наемна цена.

1. Допълнителни изисквания:
2. Кандидатите за участие в конкурса следва да предоставят възвръщаем гаранционен депозит, в размер дванадесет месечни вноски от предложените от тях месечни наемни цени. Депозитът на спечелилия кандидат се освобождава след прекратяване на договора с Община Русе. Депозитите на следващите класирани кандидати се освобождават след подписване на договор между Община Русе и спечелилия кандидат.
3. При неизпълнение на задължението за изграждане на комбинирана детска площадка с осветление за деца на възраст от 0 до 12 години, в гр.Русе, ул. „Света гора”, Централна градска част, южно от блок „Корабостроител”, кв.48, УПИ II – за детска градина, с площ от 250 м2, спечелилият кандидат дължи неустойка на Община Русе в размер на предложения размер на инвестицията.
4. Спечелилият кандидат следва да представя на всяко тримесечие на Община Русе справка от НАП за сключените трудови договори.
5. Определя в състава на комисията да се включат пет общински съветници.

Решението подлежи на оспорване чрез Общински съвет - Русе пред Административен съд-Русе в 14-дневен срок от оповестяването му.

**16 Точка**

**Откриване на процедура по провеждане на публично оповестен присъствен конкурс за отдаване под наем, за срок от седем години, на терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски и сладолед, с площ 33,75 кв. м., находящ се в гр. Русе, ЦГЧ, пл. „Свобода“, „Малката градинка“, елемент на зона „Б“ и одобряване на конкретните конкурсни условия**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Абсолютно идентична, поддържам и това предложение с корекцията.

 **Чл.-кор. проф. Хр. Белоев:** Благодаря. Изказвания? Корекция, да, Иво Пазарджиев. Господин Неделчев, там има ... Малката градинка е записано, добро име, така е предложено.

 **Г-н Иво Пазарджиев:** Уважаеми колеги, предложението ми е абсолютно аналогично като предходното. Като тук вече става въпрос за изграждане на фитнес на открито, отново 20 точки да се дават за бързина, както и ... Абсолютно аналогично предложение.

 **Чл.-кор. проф. Хр. Белоев:** Да, предполагам приемате също. (коментар от зала не се чува) Да. Други? Не виждам. Режим на гласуване по точката, точка 16.

**КВОРУМ – 49. С 47 гласа „за”, 2 „против” и 0 „въздържали се” се прие**

**РЕШЕНИЕ № 516**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 14, ал. 2 и 7 от ЗОС, чл. 56, ал. 1 и 5 от ЗУТ, чл. 11, ал. 1 и ал. 2, във връзка с чл. 61, ал. 2, т. 3 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 1, чл. 2, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

I. Дава съгласие да се проведе публично оповестен присъствен конкурс за отдаване под наем за срок от 7 години на част от терен – публична общинска собственост, за поставяне на преместваем обект – павилион за продажба на кафе, чай, безалкохолни напитки, закуски и сладолед, с площ 33,75 кв. м, находящ се в гр. Русе, ЦГЧ, пл. „Свобода“, „Малката градинка“, елемент на зона „Б“, при следните конкурсни условия:

1. Начална конкурсна месечна наемна цена – не по – ниска от 156,00 лв. (Сто петдесет и шест лева) без включен ДДС. Максимален брой точки за критерия – 40;

1. Целогодишен брой на работните места на пълен работен ден, които ще бъдат поддържани в преместваемия обект – минимум 2 (две) работни места. Максимален брой точки за критерия – 25;
2. Размер на инвестициите за изграждане на фитнес на открито с осветление за лица на възраст от 12 до 18 години, в гр. Русе, ул. „Света гора“, Централна градска част, южно от блок „Корабостроител“, кв. 48, УПИ II-За детска градина, по плана на гр. Русе, с площ от 100 кв. м – минимум 20 000 лв. (Двадесет хиляди лева) без включен ДДС. Фитнесът на открито да бъде изграден по проект, одобрен от Община Русе, не по-късно от три години от сключването на договора за наем, за сметка на спечелилия конкурсната процедура кандидат, сключил наемния договор, от името на Община Русе и да бъде прехвърлен в собственост безвъзмездно на Община Русе след изграждането му и снабдяване с документи за ползване. Максимален брой точки за критерия – 35;
3. Срок в месеци за изграждане на фитнес на открито с осветление за лица на възраст от 12 до 18 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, по плана на гр.Русе, с площ от 100 м2. Максимален брой точки за критерия – 20;

II. Определя оценка на критериите, както следва:

* + - 1. Брой точки за размера на предложената конкурсна месечна наемна цена

 офериран размер на конкурсната месечна наемна цена

Х1 = х 40

 максимално офериран размер на конкурсната месечна наемна цена

* + - 1. Целогодишен брой на работните места на пълен работен ден, които ще бъдат поддържани в преместваемия обект.

 офериран брой на работните места

Х2 = х 25

 максимален предложен брой на работните места

* + - 1. Брой точки за размера на инвестициите за изграждане на фитнес на открито с осветление за лица от 12 до 18 години.

 офериран размер на инвестициите за изграждане на фитнес

 на открито

Х3 = х 35

максимално офериран размер на инвестициите за изграждане на

фитнес на открито

* + - 1. Срок в месеци за изграждане на фитнес на открито с осветление за лица на възраст от 12 до 18 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, по плана на гр.Русе, с площ от 100 м2.

минимално офериран срок в месеци за изграждане на фитнес на открито

Х4 = ––––––––––––––––––––––––––––––––––––––––––––––––––––––––––––––––– х 20

офериран срок в месеци за изграждане на фитнес на открито

 Всички дробни числа, които могат да се получат при прилагане на някоя от горепосочените формули, се закръглят до втория знак след десетичната запетая.

 III. Преместваемият обект - павилион да отговаря на специфичните правила за поставяне на преместваеми обекти на територията на площад „Свобода“, гр. Русе, зона „Б“.

 Кандидатите за участие в конкурса следва да предоставят идейни проекти за фитнес на открито с осветление за лица на възраст от 12 до 18 години и за преместваемия обект, заедно с подадените документи за участие в конкурсната процедура. Непредставянето на идейни проекти е основание за недопускане до участие в конкурсната процедура.

 IV.Определя оценка и класиране на офертите, както следва:

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий по следната формула:

Х = Х1+Х2+Х3+Х4, където:

Х – Общ бал. Максимален общ бал 120 точки.

Х1 – брой точки за размера на предложената конкурсна месечна наемна цена;

Х2 – брой точки за работните места на пълен работен ден, които ще бъдат поддържани в обекта целогодишно.

Х3 – Брой точки за размера на инвестициите за изграждане на фитнес на открито с осветление за лица на възраст от 12 до 18 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, по плана на гр.Русе, с площ от 100 м2.

Х4 – Брой точки за бързина при изграждане на фитнес на открито с осветление за лица на възраст от 12 до 18 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, по плана на гр.Русе, с площ от 100 м2.

 Класирането на офертите се извършва на базата на получения общ бал.

 Класирането се осъществява по възходящ ред на получената оценка, като на първо място се класира офертата с най – висок общ бал.

 При равен брой точки, класиран по-напред е кандидатът, предложил по-висок размер на конкурсната месечна наемна цена.

1. Допълнителни изисквания:
2. Кандидатите за участие в конкурса следва да предоставят възвръщаем гаранционен депозит, в размер дванадесет месечни вноски от предложените от тях месечни наемни цени. Депозитът на спечелилия кандидат се освобождава след прекратяване на договора с Община Русе. Депозитите на следващите класирани кандидати се освобождават след подписване на договор между Община Русе и спечелилия кандидат.
3. При неизпълнение на задължението за изграждане на фитнес на открито с осветление за лица на възраст от 12 до 18 години в гр.Русе, ул. „Света Гора”, Централна градска част, южно от блок „Корабостроител” кв.48, УПИ II – за детска градина, по плана на гр.Русе, с площ от 100 м2, спечелилият кандидат дължи неустойка на Община Русе в размер на предложения размер на инвестицията.
4. Спечелилият кандидат следва да представя на всяко тримесечие на Община Русе справка от НАП за сключените трудови договори.
5. Определя в състава на комисията да се включат пет общински съветници.

 Решението подлежи на оспорване чрез Общински съвет-Русе пред Административен съд-Русе в 14-дневен срок от оповестяването му.

**17 Точка**

**Откриване на процедура по провеждане на публично оповестен присъствен конкурс за отдаване под наем, за срок от седем години, на терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски, с площ 28,56 кв. м., находящ се в гр. Русе, ЦГЧ, пл. „Свобода“, „Малката градинка“, елемент на зона „Б“ и одобряване на конкретните конкурсни условия**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Поддържам предложението с корекцията.

 **Чл.-кор. проф. Хр. Белоев:** С корекциите, да. Изказвания? Режим на гласуване по точката. Те са аналогични и беше казано още преди, благодаря. Режим на гласуване.

**КВОРУМ – 48. С 46 гласа „за”, 2 „против” и 0 „въздържали се” се прие**

**РЕШЕНИЕ № 517**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 14, ал. 2 и 7 от ЗОС, чл. 56, ал. 1 и 5 от ЗУТ, чл. 11, ал. 1 и ал. 2, във връзка с чл. 61, ал. 2, т. 3 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 1, чл. 2, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

I. Дава съгласие да се проведе публично оповестен присъствен конкурс за отдаване под наем за срок от 7 години на част от терен – публична общинска собственост, за поставяне на преместваем обект – павилион за продажба на кафе, чай, безалкохолни напитки и закуски, с площ 28,56 кв. м, находящ се в гр. Русе, ЦГЧ, пл. „Свобода“, „Малката градинка“, елемент на зона „Б“, при следните конкурсни условия:

 1. Начална конкурсна месечна наемна цена – не по – ниска от 132,00 лв. (Сто тридесет и два лева) без включен ДДС. Максимален брой точки за критерия – 40;

2. Целогодишен брой на работните места на пълен работен ден, които ще бъдат поддържани в преместваемия обект – минимум 2 (две) работни места. Максимален брой точки за критерия – 25.

3. Размер на инвестициите за изграждане на комбинирана детска площадка с осветление за деца на възраст от 0 до 12 години, в гр. Русе, ж. к. „Дружба-2“, ул. „Йосиф Цанков“, кв. 610, УПИ I – За поликлиника и поща, по плана на гр. Русе, с площ от 250 кв. м – минимум 26 000 лв. (Двадесет и шест хиляди лева) без включен ДДС. Комбинираната детската площадка да бъде изградена по проект, одобрен от Община Русе, не по-късно от три години от сключването на договора за наем, за сметка на спечелилия конкурсната процедура кандидат, сключил договора за наем, от името на Община Русе. Детската площадка да бъде прехвърлена в собственост безвъзмездно на Община Русе след нейното изграждане и снабдяване с документи за ползване. Максимален брой точки за критерия – 35;

1. Срок в месеци за изграждане на комбинирана детска площадка с осветление за деца на възраст от 0 до 12 години в гр.Русе, ж.к. „Дружба-2”, ул. „Йосиф Цанков”, кв.610, УПИ I – за поликлиника и поща, по плана на гр.Русе, с площ от 250 м2. Максимален брой точки за критерия – 20.

II. Определя оценка на критериите, както следва:

1. Брой точки за размера на предложената конкурсна месечна наемна цена

 офериран размер на конкурсната месечна наемна цена

Х1 = х 40

 максимално офериран размер на конкурсната месечна наемна цена

2. Целогодишен брой на работните места на пълен работен ден, които ще бъдат поддържани в преместваемия обект.

 офериран брой на работните места

Х2 = х 25

 максимален предложен брой на работните места

3. Брой точки за размера на инвестициите за изграждане на комбинирана детска площадка с осветление за деца на възраст от 0 до 12 години, в гр. Русе, ж. к. „Дружба-2“, ул. „Йосиф Цанков“, кв. 610, УПИ I – За поликлиника и поща, по плана на гр. Русе

 офериран размер на инвестициите за изграждане на комбинирана

 детска площадка с осветление за деца от 0 до 12 години

Х3 = х 35

максимално офериран размер на инвестициите за изграждане на

комбинирана детска площадка с осветление за деца от 0 до 12 години

4.Срок в месеци за изграждане на комбинирана детска площадка с осветление за деца на възраст от 0 до 12 години в гр.Русе, ж.к. „Дружба-2”, ул. „Йосиф Цанков”, кв.610, УПИ I – за поликлиника и поща, по плана на гр.Русе, с площ от 250 м2.

минимално офериран срок в месеци за изграждане на комбинирана детска площадка с осветление за деца на възраст от 0 до 12 години

Х4 = –––––––––––––––––––––––––––––––––––––––––––––––––––––––––––––– х 20

офериран срок в месеци за изграждане на комбинирана детска площадка с осветление за деца на възраст от 0 до 12 години

 Всички дробни числа, които могат да се получат при прилагане на някоя от горепосочените формули, се закръглят до втория знак след десетичната запетая.

 III. Преместваемият обект - павилион да отговаря на специфичните правила за поставяне на преместваеми обекти на територията на площад „Свобода“, гр. Русе, зона „Б“.

 Кандидатите за участие в конкурса следва да предоставят идейни проекти за комбинираната детска площадка с осветление за деца от 0 до 12 години и за преместваемия обект, заедно с подадените документи за участие в конкурсната процедура. Непредставянето на идейни проекти е основание за недопускане до участие в конкурсната процедура.

IV.Определя оценка и класиране на офертите, както следва:

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий по следната формула:

Х = Х1+Х2+Х3+Х4, където:

Х – Общ бал. Максимален общ бал 120 точки.

Х1 – брой точки за размера на предложената конкурсна месечна наемна цена;

Х2 – брой точки за работните места на пълен работен ден, които ще бъдат поддържани в обекта целогодишно.

Х3 – Брой точки за размера на инвестициите за изграждане на комбинирана детска площадка с осветление за деца на възраст от 0 до 12 години в гр.Русе, ж.к. „Дружба-2”, ул. „Йосиф Цанков”, кв.610, УПИ I – за поликлиника и поща, по плана на гр.Русе, с площ от 250 м2.

Х4 – Брой точки за бързина при изграждане на комбинирана детска площадка с осветление за деца на възраст от 0 до 12 години в гр.Русе, ж.к. „Дружба-2”, ул. „Йосиф Цанков”, кв.610, УПИ I – за поликлиника и поща, по плана на гр.Русе, с площ от 250 м2.

 Класирането на офертите се извършва на базата на получения общ бал.

Класирането се осъществява по възходящ ред на получената оценка, като на първо място се класира офертата с най – висок общ бал.

При равен брой точки, класиран по-напред е кандидатът, предложил по-висок размер на конкурсната месечна наемна цена.

 V. Допълнителни изисквания:

1. Кандидатите за участие в конкурса следва да предоставят възвръщаем гаранционен депозит, в размер дванадесет месечни вноски от предложените от тях месечни наемни цени. Депозитът на спечелилия кандидат се освобождава след прекратяване на договора с Община Русе. Депозитите на следващите класирани кандидати се освобождават след подписване на договор между Община Русе и спечелилия кандидат.
2. При неизпълнение на задължението за изграждане на изграждане на комбинирана детска площадка с осветление за деца на възраст от 0 до 12 години в гр.Русе, ж.к. „Дружба-2”, ул. „Йосиф Цанков”, кв.610, УПИ I – за поликлиника и поща, по плана на гр.Русе, с площ от 250 м2, спечелилият кандидат дължи неустойка на Община Русе в размер на предложения размер на инвестицията.
3. Спечелилият кандидат следва да представя на всяко тримесечие на Община Русе справка от НАП за сключените трудови договори.

VI.Определя в състава на комисията да се включат пет общински съветници.

Решението подлежи на оспорване чрез Общински съвет-Русе пред Административен съд-Русе в 14-дневен срок от оповестяването му.

**18 Точка**

**Отдаване под наем на дивечови ниви в горски територии, собственост на Община Русе**

 **Чл.-кор. проф. Хр. Белоев:** Госпожа Кръстева.

 **Г-жа Н. Кръстева:** Уважаеми г-н Председател, уважаеми общински съветници, с ваше решение от месец февруари тази година определихте пасищата и мерите от поземления фонд на Община Русе за общо и индивидуално ползване. Изпратихме писма до кметовете на населените места на територията на Община Русе със списък със свободните земеделски земи, с начин на трайно ползване пасища и мера. Като изискахме от тях да посочат кои имоти следва да бъдат определени за общо и кои за индивидуално ползване. Вследствие на това постъпиха докладни от кмета на Кметство Червена вода, на Ново село, на Басарбово, като преди разглеждане по постоянните комисии постъпи предложение и от кмета на с. Сандрово. На първата комисия сме дали допълнение за изменение на предложението, което е на вашето внимание. Предвид това, предлагаме на вашето внимание да вземете решение, с което да приемете, да измените и допълните Приложение 1 и Приложение 2 от вашето старо решение.

 **Чл.-кор. проф. Хр. Белоев:** По точка 19-та ли докладвахте? (коментар от зала не се чува)

 **Г-жа Н. Кръстева:** Осемнадесета.

 **Чл.-кор. проф. Хр. Белоев:** Въпроси и изказвания? Няма. Режим на гласуване по точка 18.

**КВОРУМ – 45. С 45 гласа „за”, 0 „против” и 0 „въздържали се” се прие предложението.**

 **Чл.-кор. проф. Хр. Белоев**: Следваща 19-та, изменение и допълнение на Решение №458.

 **Г-жа Н. Кръстева**: Господин Председател, предната точка беше 19-та, по която докладвах, грешката е моя.

 **Чл.-кор. проф. Хр. Белоев:** Правилно усетихме нещо, но ...

 **Г-жа Н. Кръстева:** Ако искате процедурно за протокола да прегласуваме.

 **Чл.-кор. проф. Хр. Белоев**: Ще прегласуваме. Така, значи предходното докладване наистина сме забелязали, че беше по 19 точка. Гласуваме 19 и ще се върнем след това на 18-та. (коментар от зала не се чува) Така, 19-та точка гласуваме ... (коментар от зала не се чува) Добре, както кажат юристите. Докладвайте 18-та точка и след това ...

 **Г-жа Н. Кръстева:** Уважаеми г-н Председател, уважаеми общински съветници, докладвам по 18-та точка, за протокола. Горските територии собственост на община Русе, които се нахождат в землището на с. Тетово има разположени няколко имота, представляващи дивечови ниви. Съобразно чл. 34 от Закона за лова и опазване на дивеча, дивечът в страната се стопанисва от държавните ловни стопанства, държавните горски стопанства и ловните сдружения. Предвид това предлагаме да вземете следното решение, да определите имотите, които са неразделна част от предложението ви дивечови ниви от Общинския горски фонд в землището на с. Тетово, за площи за специализирана фуражна база и да дадете съгласие същите да бъдат отдадени под наем за срок до края на календарната година на Държавно горско стопанство – Сеслав, гр. Кубрат.

 **Чл.-кор. проф. Хр. Белоев:** Благодаря. По точка 18-та изказвания? Не виждам. Гласуваме точка 18.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 518**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 34, ал. 1, т. 2, чл. 37, ал. 1, т. 2 от Закона за лова и опазване на дивеча, чл. 49, ал. 3 от Правилника за прилагане на Закона за лова и опазване на дивеча, чл. 42, чл. 43, ал. 1 и ал. 3, т. 2, чл. 173, ал. 1 и чл. 174, ал. 1, т. 1 от Закона за горите, във връзка с чл. 90, ал. 1 от Наредба № 1, на Общински съвет – Русе, за общинската собственост, Общинският съвет реши:

1. Определя долупосочените имоти – дивечови ниви от общинския горски фонд, в землището на с. Тетово, Община Русе, за площи за специализирана фуражна база и дава съгласие същите да бъдат отдадени под наем за срок до 31.12.2017 г. включително, на Държавно горско стопанство „Сеслав“ - гр. Кубрат, за ловностопански мероприятия срещу наемна цена от 48,00 лв. на декар, определена с Решение № 212, прието с протокол № 9/19.05.2016 год. на Общински съвет – Русе имоти, както следва:

|  |  |  |  |  |
| --- | --- | --- | --- | --- |
| **Имот №**  | **Вид подотдел** | **АЧОС №** | **Вид собственост** | **Площ/дка** |
| 0.128 | Дивечова нива | 6475/18.05.2011 | Общинска частна | 31.910 |
| 0.129 | Дивечова нива | 6476/18.05.2011 | Общинска частна | 7.590 |
| 0.130 | Дивечова нива | 6477/18.05.2011 | Общинска частна | 12.070 |
| 0.134 | Дивечова нива | 6478/18.05.2011 | Общинска частна | 5.140 |
| 0.148 | Дивечова нива | 6479/18.05.2011 | Общинска частна | 7.790 |
| 0.155 | Дивечова нива | 6481/18.05.2011 | Общинска частна | 48.430 |
| 0.163 | Дивечова нива | 6481/18.05.2011 | Общинска частна | 12.270 |
| 0.172 | Дивечова нива | 6482/18.05.2011 | Общинска частна | 15.740 |

1. Упълномощава Кмета на Община Русе да сключи договор с Държавно горско стопанство „Сеслав“ - гр. Кубрат за наем на дивечови ниви в общински горски фонд, в землището на с. Тетово, собственост на Община Русе до 31.12.2017 год. включително.

**19 Точка**

**Изменение и допълнение на Решение №458, прието с Протокол № 19/23.02.2017 г.**

 **Чл.-кор. проф. Хр. Белоев:** Сега, 19-та я обсъждахме, преминаваме направо към гласуване. Гласуваме точка 19, изменение и допълнение на Решение №458. Гласуваме.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 519**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл.37и, ал. 3, чл. 37о, ал. 1 и ал. 4 от ЗСПЗЗ, при съответно приложение на чл. 14, ал. 7 от ЗОС, Общинският съвет реши:

1. Изменя и допълва Приложение № 1 - Пасища, мери от ОПФ за общо и индивидуалноползване, към Решение № 458, прието с Протокол № 19/23.02.2017 г., като следните имоти се заличават от списъка за индивидуално ползване за 2017/2018 стопанска година и се добавят в списъка за общо ползване:
* За землището на **с. Басарбово:**

|  |  |  |  |  |
| --- | --- | --- | --- | --- |
| **Имот №** | **Местност**  | **НТП** | **Категория** | **Площ/дка** |
| 000346 | Търница | Пасище, мера | 7 | 25.292 |
| 000331 | Дъбравата | Пасище, мера | 7 | 304.275 |
| 000324 | Дъбравата | Пасище, мера | 7 | 16.354 |
| 000341 | Дъбравата | Пасище, мера | 9 | 9.229 |
| 000072 | Селището | Пасище, мера | 7 | 14.666 |
| 000412 | Саджака | Пасище, мера | 7 | 79.906 |
| 000419 | Саджака | Пасище, мера | 7 | 91.006 |
| 000118 | Припека | Пасище, мера | 7 | 1.784 |
| 000236 | Мелницата | Пасище, мера | 9 | 158.972 |
| 000238 | Кантона | Пасище, мера | 9 | 18.202 |
| 000217 | Табията | Пасище, мера | 7 | 48.977 |
| 000487 | Шейканеца | Пасище, мера | 7 | 42.146 |
| 000020 | Селището | Пасище, мера | 7 | 9.396 |
| 000095 | Табията | Пасище, мера | 7 | 18.585 |
| 000137 | Припека | Пасище, мера | 7 | 75.970 |
| 000099 | Табията | Пасище, мера | 7 | 284.622 |
| 000184 | Припека | Пасище, мера | 9 | 13.271 |
| 000212 | Припека | Пасище, мера | 9 | 8.711 |
| 000398 | Саджака | Пасище, мера | 7 | 49.828 |
| 000397 | Саджака | Пасище, мера | 7 | 24.299 |
| 000227 | Мелницата | Пасище, мера | 9 | 16.026 |
| 000437 | Мелницата | Пасище, мера | 9 | 5.615 |

* За землището на **с. Ново село:**

|  |  |  |  |  |
| --- | --- | --- | --- | --- |
| **Имот №** | **Местност**  | **НТП** | **Категория** | **Площ/дка** |
| 000117 | Край село | Пасище, мера | 4 | 4.158 |
| Част от 000069 | Курджа | Пасище, мера | 4 | 10.000 |

* За землището на **с. Червена вода:**

|  |  |  |  |  |
| --- | --- | --- | --- | --- |
| **Имот №** | **Местност**  | **НТП** | **Категория** | **Площ/дка** |
| 000060 | Коцева чешма | Пасище, мера | 2 | 5.358 |
| 000269 | Разсадника | Пасище, мера | 3 | 29.439 |

* **с. Сандрово**

|  |  |  |  |
| --- | --- | --- | --- |
| **Имот №** | **НТП** | **Категория** | **Площ,дка** |
| 000095 | Пасище, мера | 3 | 8.015 |
| 000098 | Пасище, мера | 5 | 9.533 |

1. Изменя и допълва **Приложение № 2** - **Размер и местоположение на общински пасища, мери,** към Решение № 458, прието с Протокол № 19/23.02.2017 г., като следните имоти се заличават от списъка за индивидуално ползване за 2017/2018 стопанска година и се добавят в списъка за общо ползване:
* За землището на **с. Басарбово:**

|  |  |  |  |  |
| --- | --- | --- | --- | --- |
| **Имот №** | **Местност**  | **НТП** | **Категория** | **Площ/дка** |
| 000346 | Търница | Пасище, мера | 7 | 25.292 |
| 000331 | Дъбравата | Пасище, мера | 7 | 304.275 |
| 000324 | Дъбравата | Пасище, мера | 7 | 16.354 |
| 000341 | Дъбравата | Пасище, мера | 9 | 9.229 |
| 000072 | Селището | Пасище, мера | 7 | 14.666 |
| 000412 | Саджака | Пасище, мера | 7 | 79.906 |
| 000419 | Саджака | Пасище, мера | 7 | 91.006 |
| 000118 | Припека | Пасище, мера | 7 | 1.784 |
| 000236 | Мелницата | Пасище, мера | 9 | 158.972 |
| 000238 | Кантона | Пасище, мера | 9 | 18.202 |
| 000217 | Табията | Пасище, мера | 7 | 48.977 |
| 000487 | Шейканеца | Пасище, мера | 7 | 42.146 |
| 000020 | Селището | Пасище, мера | 7 | 9.396 |
| 000095 | Табията | Пасище, мера | 7 | 18.585 |
| 000137 | Припека | Пасище, мера | 7 | 75.970 |
| 000099 | Табията | Пасище, мера | 7 | 284.622 |
| 000184 | Припека | Пасище, мера | 9 | 13.271 |
| 000212 | Припека | Пасище, мера | 9 | 8.711 |
| 000398 | Саджака | Пасище, мера | 7 | 49.828 |
| 000397 | Саджака | Пасище, мера | 7 | 24.299 |
| 000227 | Мелницата | Пасище, мера | 9 | 16.026 |
| 000437 | Мелницата | Пасище, мера | 9 | 5.615 |

* За землището на **с. Ново село:**

|  |  |  |  |  |
| --- | --- | --- | --- | --- |
| **Имот №** | **Местност**  | **НТП** | **Категория** | **Площ/дка** |
| 000117 | Край село | Пасище, мера | 4 | 4.158 |
| Част от 000069 | Курджа | Пасище, мера | 4 | 10.000 |

* За землището на **с. Червена вода:**

|  |  |  |  |  |
| --- | --- | --- | --- | --- |
| **Имот №** | **Местност**  | **НТП** | **Категория** | **Площ/дка** |
| 000060 | Коцева чешма | Пасище, мера | 2 | 5.358 |
| 000269 | Разсадника | Пасище, мера | 3 | 29.439 |

* **с. Сандрово**

|  |  |  |  |
| --- | --- | --- | --- |
| **Имот №** | **НТП** | **Категория** | **Площ,дка** |
| 000095 | Пасище, мера | 3 | 8.015 |
| 000098 | Пасище, мера | 5 | 9.533 |

1. В останалата си част Решение № 458, прието с Протокол № 19/23.02.2017 г. остава непроменено.

**20 Точка**

**Приемане на Наредба за изменение и допълнение на Наредба №16 на Общински съвет – гр. Русе, за определянето и администрирането на местните такси, цени на услуги и права на територията на Община Русе**

 **Чл.-кор. проф. Хр. Белоев:** Госпожа Кръстева.

 **Г-жа Н. Кръстева:** Уважаеми г-н Председател, уважаеми общински съветници, в първата си част предложението касае приемане на цени за паркиране в новоизградения обществен паркинг в подземните нива на Булстрад Арена. Същият е общинска собственост, разполага със 150 парко места, които са организирани на 1 ниво. Общинска администрация предвижда паркингът да работи при денонощен режим на работа и чрез функциониране на този паркинг се цели подобряване на условията за паркиране в централната градска част на град Русе, както и в района на Градския стадион и спортна зала Булстрад Арена. Предложените цени са установени след извършен финансов анализ, който ви е наличен в Приложение 2, както и на база вече приетите цени за ползване на услугата паркиране в подземния паркинг на Доходно здание. Втората част от предложението касае промяна на цените на услугата за месечен абонамент, предлагаме откритите денонощни паркинги, стопанисвани от община Русе, какъвто е именно този на ул. „Солун“ до Руското консулство. Последната актуализация на цените е от 2005 г., към настоящия момент разходите по поддръжка на паркинга и издръжка на служителите надвишава постъпилите приходи от дадените за използване парко места. Това е видно от финансовия анализ, който сме приложили в Приложение 3 и от който се вижда, че за предходната година постоянните разходи свързани с издръжката на обекта са 2 пъти по-големи от приходите. В третата си част предложението касае промени във връзка с изисквания на ЗУТ.

 **Чл.-кор. проф. Хр. Белоев:** Благодаря. Въпроси и изказвания? Заповядайте, Владо Владов.

 **Г-н Вл. Владов:** Уважаеми г-н Председател, уважаеми колеги, ще подкрепим това предложение. Обаче аз имам едно друго предложение, което е изказано от граждани, таксите за двата подземни паркинга, които се вземат за почасово паркиране през деня да бъдат интегрирани към основните такси на зоните за платено паркиране, тъй като се наблюдава факта, че гражданите, които трябва да спрат за кратко, спирайки на зона за платено паркиране могат да си местят колата в рамките на часа. А когато спрат в подземните паркинги левчето изгаря така казано, макар и за 10 минути, нали защото таксата е за всеки започнат час. Това в общото мнение на хората показва непосещаемостта на паркингите, колкото и да са удобни. Затова предложението ми е по някакъв начин, чисто технически да се интегрира таксата от подземните паркинги към таксата, която се събира за зоните за платено паркиране. Така че, ако влезеш в подземния паркинг, стоял си 15 минути, след това да може да спреш на друго място в града със зона за паркиране. (коментар от зала не се чува) Да се направи имам предвид.

 **Чл.-кор. проф. Хр. Белоев:** Без реплики.

 **Г-н Вл. Владов:** Благодаря.

 **Чл.-кор. проф. Хр. Белоев:** Други изказвания и въпроси? Госпожа Кръстева.

 **Г-жа Н. Кръстева:** Общинска администрация не приема това предложение. В крайна сметка това е въпрос на целесъобразност на вземане на решението. Едното е съоръжение, подземно, отопляемо, с денонощна охрана, другото е открити паркинги навън. Ако искат гражданите да се ползват от преференцията с това левче да се местят от паркинг, на паркинг, да го правят. Ако искат да си ползват подземното съоръжение да го използват него, затова има алтернативни възможности.

 **Чл.-кор. проф. Хр. Белоев:** Да, благодаря. Велизар Павлов. Господин Владов, напишете ми предложението да мога да го гласувам или ще го оттегляте? (коментар от зала не се чува) Да, на ръка, на един лист и ми го дайте.

 **Проф. Вел. Павлов:** Благодаря, г-н Председател. Уважаеми г-н Кмет, уважаеми колеги, аз искам да изразя едно опасение, свързано с паркинга на Булстрад Арена. По начало този паркинг е проектиран да обслужва залата. Тоест много хора идват в даден момент и същите много хора напускат паркинга в един даден момент. Освен това в непосредствена близост до залата е Градския стадион, който очакваме съвсем скоро да бъде много сериозно посещаван, нали така, г-н Григоров? В тази връзка моите опасения са свързани по-скоро с напускането на паркинга. Тоест да предположим, че той целия паркинг е зает, вътре има 150 автомобила, свършва футболния мач или събитието в Булстрад Арена и 15о души отиват да си вземат автомобилите да напуснат паркинга. Напускането става с едно автомати, нали, те са точно 2. Аз проверих, има 2 автомата вътре в залата, на които по електронен път трябва да се заплати съответната такса. Ако общо взето по 1 минута на човек му е необходима са си заплати таксата и при условие, че със сигурност ще има хора, които няма да могат да работят с тия автомати, ще се създаде опашка, напрежение и възниква този казус, за който аз искам да сигнализирам. Сега, ясно че единия вариант е да речем …, има такива примери много, когато има такива събития паркинга да работи безплатно. Другият вариант е да се наблюдава функционирането на паркинга, да се прецени дали 2 автомата са достатъчни, да се види дали е нужен човек, който да помага на гражданите, които искат да си заплатят или пък разкриване на гише, което може човек да плати и без да ползва този автомат. Имам такива наблюдения, на много места има такива хора, има такава възможност. Във всеки случай в момента не правя никакво предложение за някакви корекции, по-скоро така апелирам да наблюдаваме известно време функционирането на паркинга и да видим дали ще бъдат наложителни някакви мерки. Имам само един въпрос, входа от към бензиностанция Еко за паркинга е на практика блокиран от една бариера, която там се управлява от портиерите на Булстрад Арена, тоест виждам проблем в тая връзка. Тая бариера на практика какво решение можем да предложим?

 **Чл.-кор. проф. Хр. Белоев:** Благодаря. Други? Да, г-н Наков. Господин Наков, заповядайте.

 **Г-н Дим. Наков:** Благодаря. Господин Павлов, проблемът с бариерата е решен. Има си схема как са разпределени площите, така че подхода е освободен и бариерата ще бъде преместена там, където е предвидена в самия проект. В самият проект е заложено мястото на бариерата, който заедно с допълнителни елементи да отреди площта, която е отредена за ползване на служебния вход към Булстрад Арена. Това е, няма проблем.

 **Чл.-кор. проф. Хр. Белоев:** Да, благодаря. Други? Господин Владов, предложението само, за да мога да … (коментар от зала не се чува) Трябва да гласуваме вече. Има ли други изказвания? Госпожа Кръстева.

 **Г-жа Н. Кръстева:** Господин Владов, не знам дали си го пише в момента, но Законът за движение по пътищата ни вменява да определяме зони за краткотрайно паркиране, каквито са тези, за които говорите Вие. Другото, няма как бариерата да разчете билетче, разбирате ли? Чисто функционално няма как да стане. Едното е зона за кратковременно паркиране, другото е друг вид съоръжение.

 **Чл.-кор. проф. Хр. Белоев:** Оттегляте или предлагате? (коментар от зала не се чува) Сега трябва да чакам да го напишете. Да, заповядай, Чакърян.

 **Д-р Ерв. Чакърян:** Здравейте, г-н Кмет, колеги, мислех да не се изказвам по въпроса, но ще ви изчакаме там технически, докато си приготвите предложенията. Репликата ми е към двамата колеги. Първо, подземен паркинг със съоръжение, тука влизаме в една писта с господин кмет, Кръстева и кратковременно ползване. Нормално е, когато отиваме при едно съоръжение с по-висок клас да заплатим малко повече разбира се до 1 лев, дано да не ни събарят тези средства и да имаме възможност да ги плащаме все повече и повече. А относно паркинга, аз също го проверих, съображение за сигурност при събиране на тълпи, това според мене означава ли по време на празници да не пътуваме, защото има колони? Всеки си прави изводите сам за себе си къде отива и какво го чака. Най-лесно беше разбира се за общината да не прави паркинги, да не прави кратковременни зони за паркиране, центъра да е пълен с коли, тип вървял и спрял, и тогава града ни щеше да е много красив, подреден. Радвам се и ви благодаря за тези съоръжения. Приключих.

 **Чл.-кор. проф. Хр. Белоев:** Благодаря. Така, предложението, което ми е предоставено е таксата за паркиране в подземните паркинги да се интегрира към таксата за зона за платено паркиране. Това предложение гласуваме първо и след това ще гласуваме като цяло. Предложението на г-н Владов.

**КВОРУМ – 48. С 9 гласа „за”, 9 „против” и 30 „въздържали се” не се прие предложението.**

 **Чл.-кор. проф. Хр. Белоев:** Като цяло гласуваме предложението по точка 20.

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 520**

 На основание чл. 21 ал. 2 във връзка с чл.21, ал.1, т.7 от ЗМСМА, чл. 28, ал.2 от ЗНА, чл.6, ал.2 от ЗМДТ, чл.7, чл.8 и чл.9 от ЗМДТ, във връзка с чл. 107, т.1 - 8 от ЗМДТ, чл.6, буква ”к” от ЗМДТ във връзка чл.6 и чл.7, ал.1 , т. 3 от Наредба №7 на Общински съвет - Русе, чл.143, ал.2 , &3 от ДР на ЗУТ, чл.109, ал.1 от ЗМДТ и чл.79 от Административно процесуалния кодекс (АПК),Общински съвет-Русе реши:

І. Приема Наредба за изменение и допълнение на Наредба № 16 на Общински съвет - Русе, за определянето и администрирането на местните такси, цени на услуги и права на територията на Община Русе.

**21 Точка**

**Корекция на Бюджета на Община Русе за 2017 година**

 **Чл.-кор. проф. Хр. Белоев:** Госпожа Пенева.

 **Г-жа Ем. Пенева:** Уважаеми дами и господа общински съветници …

 **Чл.-кор. проф. Хр. Белоев:** Моля за тишина в залата.

 **Г-жа Ем. Пенева:** Предложението за корекция на бюджета на Община Русе за 2017 г. заедно с допълнението към него, в по-голямата си част представлява допълнение към инвестиционната програма към общината, както и сме осигурили средствата във връзка с предложението на покупка на 100% от акциите на ЕГГЕД България, това е в точка 5 в основното предложение. В последната точка става въпрос единствено и само за минимална разлика, разграничаване на малко по-висока степен на специалисти от ниско квалифицирани такива в: Паркстрой, кметство Николово, Управление на общински имоти и Младежки дом.

 **Чл.-кор. проф. Хр. Белоев:** Благодаря. Въпроси и изказвания? Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 521**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. Приходи – държавни дейности**

§2802 „Глоби, санкции, неустойки, наказателни лихви, обезщетения и начети“ +20лв.

СУПНЕ „Фр. Шилер“ 20лв.

§3619 „Други неданъчни приходи“ +33лв.

ПАГ „Гео Милев“ 33лв.

§3601 „Реализирани курсови разлики от валутни операции (нето)“ -30лв.

ПАГ „Гео Милев“ (-)30лв.

§3702 „Внесен данък върху приходите от стопанска дейност на

бюджетните предприятия“ СУЕЕ „Свети Константин Кирил Философ“ -5лв.

**Всичко приходи държавна дейност: +18лв.**

**ІІ. Приходи – местни дейности**

§7001 „Придобиване на дялове и акции и увеличение на капитала

 и капиталовите резерви“ -500 001лв.

**Всичко приходи местна дейност: -500 001лв.**

**Всичко приходи по бюджета: -499 983лв.**

**ІІІ. Разходи – държавна дейност**

ФУНКЦИЯ „Образование“

Дейност 322 „Общообразователни училища“

§1015 „Материали“ +53лв.

СУПНЕ „Фр. Шилер“ 20лв.

ПАГ „Гео Милев“ 33лв.

§1020 „Външни услуги“ -5лв.

СУЕЕ „Свети Константин Кирил Философ“ (-)5лв.

§1051 „Командировки в страната“ -30лв.

ПАГ „Гео Милев“ -30лв.

**Всичко за дейност: +18лв.**

**Всичко за функция: +18лв.**

**Всичко разходи държавни дейности: +18лв.**

**ІV. Разходи – местни дейности**

ФУНКЦИЯ „Общи държавни дейности“

Дейност 122 „Общинска администрация“

§1015 „Материали“ км. Червена вода -1 000лв.

§5204 „Придобиване на транспортни средства“

обект „Автомобил с висока проходимост 4х4, нов, за ОП „Паркстрой-Русе“ +2 000лв.

**Всичко за дейност: +1 000лв.**

**Всичко за функция: +1 000лв.**

ФУНКЦИЯ „Образование“

Дейност 311 „Детски градини“ км. Червена вода

§1030 „Текущ ремонт“ -2 870лв.

**Всичко за дейност: -2 870лв.**

**Всичко за функция: -2 870лв.**

ФУНКЦИЯ „Жилищно строителство, БКС и опазване на околната среда“

Дейност 604 „Осветление на улици и площади“

§1016 „Вода, горива и енергия“ -200 001лв.

**Всичко за дейност: -200 001лв.**

Дейност 606 „Изграждане, ремонт и поддържане на уличната мрежа“ ОП „Комунални дейности“

§5204 „Придобиване на транспортни средства“

Обект „ Мини челен товарач“ втора употреба, 1бр. +39 000лв.

§ 1015 „Материали“ -39 000лв.

**Всичко за дейност: 0лв.**

**Всичко за функция: 0лв.**

Дейност 619 „Други дейности по жилищното строителство, благоустройството и регионалното развитие“

§1020 „Външни услуги“ -67 400лв.

§5206 „Изграждане на инфраструктурни обекти“

Обект „Благоустрояване на имоти, находящи се на

ул. „Мадарски конник“ №8, гр. Русе“ –проектиране +30 000лв.

**Всичко за дейност: -37 400лв.**

Дейност 622 „Озеленяване“ – км. Червена вода

§5203 „Придобиване на друго оборудване, машини и съоръжения“ +10 800лв.

Обект „Челен товарач с кофа“ 1 бр. +10 800лв.

**Всичко за дейност: +10 800лв.**

Дейност 623 „Чистота“

§1016 „Вода, горива и енергия“ 0лв.

км. Николово (+)3 200лв.

Община Русе-км. Д. Абланово (-)3 200лв.

**Всичко за дейност: 0лв.**

**Всичко за функция: 0лв.**

**Всичко за функция: -226 601лв.**

ФУНКЦИЯ „Икономически дейности и услуги“

Дейност 849 „Други дейности по транспорта, пътищата, пощите и далекосъобщенията“

§5100 „Основен ремонт“

Обект „Рехабилитация и реконструкция по ул. „Шипка“ – отчуждаване“ +37 400лв.

**Всичко за дейност: +37 400лв.**

Дейност 898 „Други дейности по икономиката“ - ОП „Спортни имоти“

§1015 „Материали“ -6 320лв.

§1020 „Външни услуги“ -10 000лв. §5203 „Придобиване на друго оборудване, машини и съоръжения“ +32 640лв.

**ОП „Спортни имоти“**

Обект „Професионална система за косене и поддръжка“ 1бр. +27 600лв.

Обект „Торачка с пръскачка“ 1бр. +5 040лв.

**Всичко за дейност: +16 320лв.**

**Всичко за функция: +53 720лв.**

ФУНКЦИЯ „Разходи некласифицирани в другите функции“

Дейност 998 „Резерв“

§9700 „Резерв за непредвидени и неотложни разходи“ -318 320лв.

**Всичко за дейност: -318 320лв.**

**Всичко за функция: -318 320лв.**

**Всичко разходи местни дейности: -493 071лв.**

**V. Разходи държавни дейности дофинансирани с общински приходи**

ФУНКЦИЯ „Образование“

Дейност 322 „Общообразователни училища“-км. Червена вода

§1030 „Текущ ремонт“ -6 930лв.

 **Всичко за дейност: -6 930лв.**

**Всичко за функция: -6 930лв.**

 **Всичко разходи държавни дейности дофинансирани с общински приходи -6 930лв.**

**Всичко разходи по бюджета -499 983лв.**

VІ. Приема корекция на §0101 „Заплати и възнаграждения на персонала нает по трудови правоотношения“ в Приложение №17 „Справка за численост на персонала и разходите за заплати за 2017 година“- местни дейности, както следва:

 било става разлика

Функция „Жилищно строителство, БКС и ООС"

 Дейност 623 „Чистота“

ОП „Паркстрой-Русе“ 132 251лв. 133 355лв. +1 104лв.

Кметства 173 676лв. 174 126лв. +450лв.

- в т. ч. Кметство Николово +450лв.

Дейност 629 „Други дейности по опазване на околната среда“

ОП „Паркстрой-Русе“ 265 345лв. 267 672лв. +2 327лв.

Функция „Икономически дейности и услуги“

Дейност 898„Други дейности по икономиката“

ОП „Управление на общински имоти“ 176 516лв. 178 496лв. +1 980лв.

Общински младежки дом Русе 78 590лв. 80 220лв. +1 630лв.

**22 Точка**

**Допълване на списъка на лицата и длъжностите, имащи право на транспортни разходи, съгласно чл. 39, ал. 1 от ПМС №374/22.12.2016 г. от Бюджет 2017 година, утвърден с Решение на Общински съвет №436/31.01.2017 г. – Приложение №18**

 **Чл.-кор. проф. Хр. Белоев:** Госпожа Пенева.

 **Г-жа Ем. Пенева:** Поддържаме предложението.

 **Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 522**

На основание чл. 21, ал. 2 във връзка с чл. 21, ал. 1, т. 6 от ЗМСМА, чл.39 ал.1 от Постановление №374 от 22.12.2016 година за изпълнението на държавния бюджет на Република България за 2017г., Общински съвет – Русе реши:

Утвърждава допълване на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет №436/31.01.2017г., както следва:

Чл. 39, ал.1, т.1

Дирекция „Екология и транспорт“

Отпада:

Десислава Стоянова Стоилова –Инспектор по чистота-карта- напуснала

Елена Красимирова Иванова – Гл. инспектор в отдел „Екология“-билети-напуснала

Добавя се:

Йоана Христова Вълева- Инспектор в отдел „Екология“-билети-новоназначена

Хилда Арамова Мелконян - Инспектор по чистотата отдел „Екология“-карта-новоназначена

Функция „Образование“

ДГ „Пролет“

 Добавя се:

Станислава Илкова Дончева – Директор –новоназначена- билети

 Гергана Костадинова Йорданова – Гл. счетоводител- новоназначена – билети

 Боянка Христова Маринова – Касиер –домакин - билети

**23 Точка**

**Приемане на Наредба за изменение и допълнение на Наредба №7 за реда и условията за разполагане на преместваеми обекти, на рекламно-информационните и монументално-декоративни елементи, и за осъществяване на рекламната дейност на територията на Община Русе**

 **Чл.-кор. проф. Хр. Белоев:** Госпожа Бучуковска.

 **Арх. Жив. Бучуковска:** Уважаеми общински съветници, с решение 945 от 2014 г. на основание 56, ал. 2 във връзка с чл. 57 от ЗУТ общински съвет прие Наредба №7 за реда и условията за разполагане на преместваеми обекти. В процесът на прилагане на наредбата възникнаха въпроси, които изискват регламентиране, а именно процедурата и начина за изписване на наименованието на жилищни сгради върху същите, което ще се извърши безвъзмездно от Община Русе. Освен това с приложените изменения ще се постигне яснота в нормативната уредба, с оглед недопускане противоречиво тълкуване на правните норми в процеса на правоприлагането им. Правим няколко корекции в диспозитива на предложеното решение: §12, чл. 67, ал. 3, думата „само“ отпада; §16, с който се изменя §7.1. от Преходни и заключителни разпоредби на Наредба 7, вместо „са длъжни в 3-месечен срок“ да се чете „са длъжни в срок до 31.08.2017 г.; §17, с който се изменя §7, ал. 2 от Преходни и заключителни разпоредби на Наредба 7, вместо „ са длъжни в 3-месечен срок“, да се чете „са длъжни в срок до 31.08.2017 г.“

 **Чл.-кор. проф. Хр. Белоев:** Благодаря. Въпроси и изказвания? Не виждам. Гласуваме точката с направените предложения за промени в проекта за решение.

**КВОРУМ – 46. С 44 гласа „за”, 0 „против” и 2 „въздържали се” се прие**

**РЕШЕНИЕ № 523**

 На основание чл.76,ал.3 АПК, 79 от АПК, чл.28, ал.2 от ЗНА, чл.21, ал.1, т. 23 от ЗМСМА и чл. 57, ал. 1 от Закона за устройство на територията, във връзка с чл.89, ал.3 от ЗГР, Общински съвет-Русе реши:

 I. Приема Наредба за изменение и допълнение на Наредба №7 за реда и условията за разполагане на преместваемите обекти, за рекламните, информационни и монументално-декоративни елементи и за рекламната дейност на територията на Община Русе.

**24 Точка**

**Одобряване на актуализирана Обща схема за разполагане на преместваеми обекти по чл. 56 от ЗУТ обслужващи търговията на територията на гр. Русе, съгласно Наредба №7 на Общински съвет – Русе за реда и условията за разполагане на преместваемите обекти, на рекламно-информационните елементи, и за осъществяване на рекламната дейност на територията на Община Русе**

 **Чл.-кор. проф. Хр. Белоев:** Заповядайте.

 **Арх. Жив. Бучуковска:** Уважаеми общински съветници, предлагам на вашето внимание одобряване на Обща схема за разполагане на преместваемите обекти по чл. 56, всъщност нейната актуализация. Основното е запазват се определените зони за преместваеми обекти със съответните зони и специфични правила. Запазват се определените обществени озеленени площи по чл. 69, 62, ал. 9 от ЗУТ. Запазват се определените зони за разполагане на търговски обекти, стопанисвани от Общински пазари. Запазват се определените зони за цветни базари. Новото в тази схема са 3 точки, които предлагаме на вашето внимание за зарядни станции за електромобили. И съответно 3 точки, които отпадат от общата схема в тази си актуализация. Ако имате въпроси …

 **Чл.-кор. проф. Хр. Белоев:** Да, благодаря. Въпроси по точката? Изказвания? Доктор Константинова.

 **Д-р Т. Константинова**: Благодаря, г-н Председател. Уважаеми колеги, използвам точката, предварително се извинявам, но смятам, че има общо с това, което ще кажа. В една от комисиите, в която участвам се повдигна въпроса и то е нещо, което вълнува не само общинските съветници, но и всички русенци. Най-вероятно общинските съветници, които са били в общинския съвет и които са гласували за Лавките сега си скубят косите, най-вероятно. Защото има много места, на които е абсолютно безобразие разположението им. Зададохме въпрос, отговориха ни утвърдително, че в договора, който е сключен са посочени и тези крила, които отварят настрани. Уж си плащат всичко необходимо, вадят и такива масички – тип „щъркели“, изнасят машини за сладоледи и т.н. и много граждани се съмняват в това, че има официално разрешение за заемане на тези площи – Лавките. А, да не говорим, че на някои места заемат такава площ от тротоарите, че не могат да минат майки с колички и т.н. Всъщност, защо го казвам? Обръщам внимание на това, което в момента на много места в Русе е нелицеприятно, нарушава спокойното движение на хора с увреждания, на майки с колички, да не допускаме повече такова нещо, да бъдем по-активни, гражданско активни. Да правим бележки, да съобщаваме на съответните служби, защото това, което се случва на много от местата, където има разположени Лавки е пълно безобразие.

 **Чл.-кор. проф. Хр. Белоев:** Благодаря. Други? Не виждам. Режим на гласуване по точката.

**КВОРУМ – 49. С 45 гласа „за”, 0 „против” и 4 „въздържали се” се прие**

**РЕШЕНИЕ № 524**

 На основание чл. 21, ал. 2 от ЗМСМА във връзка с чл.21, ал.1, т. 23 от ЗМСМА и чл. 7 ал. 1 т. 1 , чл.7, ал. 2, т. 1, т. 2 и т. 3, и чл.7, ал.3 и ал.4 от Наредба № 7 на Общински съвет - Русе за реда и условията за разполагане на преместваемите обекти, на рекламно-информационните елементи, и за осъществяване на рекламната дейност на територията на Община Русе, Общински съвет - Русе реши:

Одобрява Обща схема за разполагане на преместваеми обекти по чл. 56 от ЗУТ обслужващи търговията на територията на гр. Русе.

 1. Запазват се определените зони за разполагане на преместваеми обекти:

 1.1 Запазва се определеното зониране за разполагане на преместваеми обекти със специфични правила съгласно чл. 7, ал. 2, т. 1 от Наредба № 7 на ОбС – Русе , както следва:

 - Зона „А” – ул. “Александровска” от пл. “Батенберг” до пл. “Свобода”;

 - Зона „Б” – пл. “Свобода”;

 - Зона „В1” – от пл. “Свобода” до бул. “Цар Освободител”;

 - Зона „В2” – от бул. “Цар Освободител” до ул. “Мостова”;

 - Зона „В3” – от ул. “Мостова” до Дома на културата;

 - Зона „Д” – ул. “Борисова” с гаровия площад;

 - Зона „Е” – Територията западно от ДКЦ-2;

 - Зона „Ж” – Пазара “Сан Стефано”;

 - Зона „З” – пл. “Европа” в зоната около Дунав мост.

 1.2. Запазват се определените обществени озеленени площи по чл. 62 ал. 9 от ЗУТ и чл. 7 ал. 2 т. 2 от Наредба № 7 на ОбС – Русе, в които разполагането на преместваеми обекти става след одобряването на устройствен проект на съответната обществена озеленена площ – Парк на “Възрожденците” и Територията западно от ДКЦ-2 /бившата Трета поликлиника/ в к-с “Изток”/.

 1.3. Запазват се определените зони за разполагане на търговски обекти, стопанисвани от „Общински пазари” ЕООД – Русе, както следва:

 - в ж. к. „Здравец-изток” до ДКЦ-2;

 - в ж. к. „Чародейка – Г – ЮГ” до супермаркета;

 - в ж. р. „Мидия - Енос” кв. 160;

 - в ж. к. „Здравец” до бл. „Гагарин”;

 - в ж. к. „Възраждане” – Пазара „Сан Стефано”.

 1.4. Запазват се определените зони за разполагане на цветни базари на различни места в ЦГЧ - до озеленена площ между сградата на Община Русе и ж. бл. „Ларго”, при градинката на ул.„Хан Крум” пред Младежкия център, зад градинката срещу Градските хали - в зона В2.

 2. Приема нови места за разполагане на преместваеми обекти със следните нови номера на позициите:

 № 1701 – на паркинга на площад „Света Троица“ - за зарядна станция за електромобили;

 № 1702 – на паркинга пред дома на културата - за зарядна станция за електромобили;

 № 1703 – на улица „Пирот“ до сградата на пощата - за зарядна станция за електромобили;

 № 1704 – в ж.к. „Здравец Север“, до жилищен блок „Лайпциг“ – за търговска дейност;

 № 1705 – в ж.к. „Дружба-1“, между жилищни блокове 5 и 6 – за търговска дейност;

 № 1706 – в ж.к. „Дружба-1“, по ул. „Гео Милев“, до жил. блок 7 – за търговска дейност;

 № 1707 – в ж.к. „Здравец“, до жилищен блок „Гагарин“ – за търговска дейност;

 № 1708 – в ж.к. „Здравец“, по ул. „Захари Стоянов“ – за търговска дейност;

 № 1709 – в ж.к. „Изток“, по ул. „Рига“ до блок „Румяна Войвода“ – за търговска дейност;

 № 1710 – по ул. „Балкан“ – за търговска дейност;

 № 1711 – в ж.к. „Дружба” 3, по ул. „Даме Груев“ до жил. блок 6 – за търговска дейност;

 № 1712 – в ж.к. „Възраждане”, кв. 886 – за търговска дейност;

3. От общата схема отпадат позиции с номера №№ 42, 229 и 2356, а разположението на позициите в зона „З“ се определя съобразно одобрената с Решение № 370 на Общински съвет - Русе, прието с Протокол №14 от заседание на 20.10.2016 г., обща схема на тази зона.

**25 Точка**

**Приемане на Общинска програма за мерките за закрила на деца с изявени дарби за 2017 г.**

 **Чл.-кор. проф. Хр. Белоев:** Господин Щерев.

 **Г-н С. Щерев:** Уважаеми общински съветници, ежегодно се приема тази програма за закрила на деца с изявени дарби. В сравнение с предната година и с предходните разширяваме обхвата на мерките за закрила на деца с изявени дарби, като са включени 2 нови национални конкурса, които се организират на територията на Община Русе. Това са конкурс за художествена творба по мисъл на „Елиас Канети“ и втория конкурс е ученически литературен конкурс по цитат на български автор. Така по този начин разширяваме обхвата на закрила на деца с изявени дарби. И има открита една допусната техническа грешка, на ред 25 е записано мерките по раздел 2, а трябва да се чете мерките по раздел 1. Благодаря за вниманието.

 **Чл.-кор. проф. Хр. Белоев:** Благодаря. Въпроси и изказвания? Гласуваме точката.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 525**

На основание чл.21, ал.1, т.12 и ал.2 във връзка с чл.17, ал.1, т.3 от ЗМСМА, и чл.12, ал.2 и ал.3 от Наредбата за условията и реда за осъществяване на закрила на деца с изявени дарби, приета с ПМС № 298/17.12.2003г. (посл. изм. с ПМС №46/08.03.2017г.), Общински съвет – Русе реши**:**

Приема Общинска програма на мерките за закрила на деца с изявени дарби за 2017 г., съгласно Приложение.

**26 Точка**

**Приемане на общинската Програма за закрила на детето – 2017 г.**

 **Чл.-кор. проф. Хр. Белоев:** Заповядайте, госпожа Личева.

 **Г-жа М. Личева:** Уважаеми общински съветници, предложението е свързано с приемане на годишна програма на община Русе за закрила на детето. Всяка година я приемаме заедно с вас, всъщност тя е едно обобщение на всички ангажименти на институциите в общината по отношение на закрила на детето. Ако имате конкретни въпроси ще отговоря.

 **Чл.-кор. проф. Хр. Белоев:** Да. Въпроси имате ли? Изказвания по точката? Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 526**

На основание чл. 21 ал. 1 т. 12 и ал. 2 от ЗМСМА, чл. 3 от Правилника за прилагане на Закона за закрила на детето, във връзка с чл. 20а, ал. 3 и чл. 21, ал. 1, т. 1 от Закона за закрила на детето, Общински съвет - Русе реши:

1. Приема общинската програма за закрила на детето за 2017 г. (приложение № 1)

**27 Точка**

**Даване на съгласие за учредяване право на ползване върху автомобил /специализиран микробус/ за деца и младежи използващи инвалидни колички – 9 места с платформа за инвалидна количка, втора употреба – Опел „МОВАНО“ с рег. № Р 6414 ВХ и идентификационен номер рама VN1J9TMH636705518, собственост на Община Русе на Сдружение „Дете и пространство“ – изпълнител по договор №2087/21.10.2014 г. за възлагане на управлението на социална услуга „Дневен център за деца и/или младежи с увреждания“**

 **Чл.-кор. проф. Хр. Белоев:** Заповядайте.

 **Г-жа М. Личева:** Автомобилът, който е описан в предложението е закупен с финансови средства от самата организация. Тези финансови средства всъщност са преходен остатък по доброто управление на организацията и са изцяло необходими за предоставяне на специфични транспортни нужди на деца с увреждания.

 **Чл.-кор. проф. Хр. Белоев:** Да, благодаря. Въпроси имате ли? Изказвания? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 527**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 4 от Закона за общинска собственост и чл. 44, чл. 4 от Наредба №1 на ОбС – Русе, Общинският съвет реши:

1. Дава съгласие за учредяване на безвъзмездно право на ползване върху автомобил /специализиран микробус/ Опел „МОВАНО“ с рег. № Р 6414 ВХ и идентификационен номер на рама VN1J9TMH636705518, собственост на Община Русе на Сдружение „Дете и пространство“, БУЛСТАТ: 131333228, седалище и адрес на управление: гр. София, бул. „Гоце Делчев” бл. 32, вх. А, ет. 1, представлявано от д-р Любомир Йорданов Жупунов – председател на управителния съвет, изпълнител по договор № 2087/21.10.2014 г. за възлагане управлението на социална услуга „Дневен център за деца и/или младежи с увреждания“, за срока на договора.

2. Упълномощава Кмета на Община Русе да издаде заповед и сключи договор за учредяване на безвъзмездно право на ползване.

**28 Точка**

**Решение за допълнение на Решение №437 на Общински съвет-Русе, прието с Протокол №18 от 31.01.2017 г.**

 **Чл.-кор. проф. Хр. Белоев:** Господин Щерев.

 **Г-н С. Щерев:** Подкрепяме предложението в първоначалния вид. Ако имате въпроси.

 **Чл.-кор. проф. Хр. Белоев:** Благодаря. Въпроси? Изказвания? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 528**

На основание чл.21, ал.1, т.8, във връзка с чл.21, ал.2 от ЗМСМА, Общинският съвет реши:

1. Допълва Решение №437 на Общински съвет – Русе, прието с протокол №18 от 31.01.2017 г. Общински съвет – Русе, като се създават нови точки 4 и 5, както следва:

 „4. Поема ангажимент да застрахова срещу обичайните застрахователни рискове (пожар, наводнение, кражба и др.), сградите обект на финансиране по проектаза период от поне пет години след одобрението на окончателния доклад по проекта.

5. Поема ангажимент да застрахова срещу обичайните застрахователни рискове (пожар, наводнение, кражба и др.), придобитото по проекта оборудване за период от поне пет години след одобрението на окончателния доклад по проекта“

2. В останалата си част Решение № 437/31.01.2017 г. остава непроменено.

**29 Точка**

**Промяна на Приложение №1 към Решение № 468, прието с Протокол № 19/23.02.2017 г. на ОбС – Русе**

 **Чл.-кор. проф. Хр. Белоев:** Госпожа Личева.

 **Г-жа М. Личева:** Промените се налагат от факта, че са допуснати някои технически грешки при изписване на адресите на социалната услуга.

 **Чл.-кор. проф. Хр. Белоев:** Въпроси и изказвания? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 529**

На основание чл. 21, ал. 2, във връзка с чл. 21, ал. 1, т. 12 от ЗМСМА, чл. 19, ал. 2 от Закона за социално подпомагане, чл. 36, чл. 36б, ал. 3 т. 7 и § 40 от Преходни и Заключителни разпоредби към Постановление № 288 от 4 ноември 2016 г. от Правилника за прилагане на Закона за социално подпомагане, Общинският съвет реши:

1. Приема ново Приложение №1 към Решение № 468, прието с Протокол № 19/23.02.2017 г. на ОбС – Русе за промяната в наименованията, капацитета и вида на социалните услуги – делегирани от държавата дейности и местни дейности, неразделна част от настоящото решение.

**30 Точка**

**Отпускане на персонална пенсия**

 **Чл.-кор. проф. Хр. Белоев:** Да, заповядайте.

 **Г-н Е. Мевлюдов:** Уважаеми общински съветници, в община Русе е постъпило заявление от г-жа Ремзие Ахмед с постоянен адрес гр. Русе за отпускане на персонална пенсия на малолетните и деца: Ебру Фанкова и Кебарие Фанкова. Към заявлението са поставени всички необходими документи. По комисиите нямаше забележки по така направеното предложение.

 **Чл.-кор. проф. Хр. Белоев:** Благодаря. Въпроси и изказвания имате ли? Не виждам. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 530**

На основание чл. 21, ал. 1, т. 23 от ЗМСМА и чл. 92 от Кодекса за социално осигуряване във връзка с чл. 7, ал. 4, т. 3 от Наредбата за пенсиите и осигурителния стаж, Общинският съвет реши:

1. Предлага на Министъра на труда и социалната политика, който да предложи на Министерски съвет да бъде отпусната персонална пенсия на:

Ебру Фанкова Фанкова, ЕГН: 054204\*\*\*\*;

Кебарие Фанкова Фанкова, ЕГН: 104526\*\*\*\*.

2. Задължава Кмета на Община Русе в 7-дневен срок да изпрати документите до НОИ – София за разрешаване.

**31 Точка**

**Отпускане на персонална пенсия**

 **Чл.-кор. проф. Хр. Белоев:** Господин Мевлюдов.

 **Г-н Е. Мевлюдов:** Уважаеми общински съветници, в община Русе е постъпило заявление от г-н Бисер Георгиев с постоянен адрес гр. Русе за отпускане на персонална пенсия на малолетното му дете Преслав Бисеров Георгиев. Към заявлението са приложени всички необходими документи. Допусната е техническа грешка в точка 1 от проекторешението, трябва да се добави и първото име на детето и самото проекторешение става Преслав Бисеров Георгиев.

 **Чл.-кор. проф. Хр. Белоев:** Въпроси и изказвания? Няма. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 531**

На основание чл. 21, ал. 1, т. 23 от ЗМСМА и чл. 92 от Кодекса за социално осигуряване във връзка с чл.7, ал. 4, т. 3 от Наредбата за пенсиите и осигурителния стаж, Общинският съвет реши:

1. Предлага на Министъра на труда и социалната политика, който да предложи на Министерски съвет да бъде отпусната персонална пенсия на:

Преслав Бисеров Георгиев, ЕГН: 034910\*\*\*\*.

2. Задължава Кмета на Община Русе в 7-дневен срок да изпрати документите до НОИ – София за разрешаване.

**32 Точка**

**Удостояване със званието „Почетен гражданин на град Русе” на г-н Владимир Койлазов**

 **Чл.-кор. проф. Хр. Белоев:** От името на вносителите Росица Георгиев.

 **Г-жа Р. Георгиева:** Уважаеми г-н Председател, уважаеми г-н Кмет, уважаеми колеги общински съветници, особено удоволствие е да представя пред вас предложението за удостояване със званието „Почетен гражданин на град Русе” на г-н Владимир Койлазов. Всички знаете вече за него, роден е през 78-ма година, русенец, завършил Английската гимназия, ни прослави н 11.02.2017 г. с това, че беше отличен заедно с Петър Митев с Оскар за цялостен принос в категорията научни и инженерни технологии за оригиналната концепция, дизайн и прилагане на технологията V-Ray. Предлагам на основание чл. 21, ал. 2, чл. 21, ал. 1, т.22 от ЗМСМА във връзка с чл. 26, ал. 1, т. 5 от Наредба 17 за символиката на Община Русе, Общински съвет – Русе да удостои със званието „Почетен граждани на град Русе“ именития русенец г-н Владимир Николов Койлазов за неговите значими постижения и принос за развитието на кино-изкуството и съвременните технологии. Благодаря.

 **Чл.-кор. проф. Хр. Белоев:** Благодаря. Предложението е от всички групи има общински съветници. Все пак има ли някакви изказвания? Само, искам да добавя, че той ще бъде на 23 юни пленарен докладчик на една международна конференция в Русенският университет компютърни системи и технологии. Така, режим на гласуване по точката.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 532**

На основаниечл. 21, ал.2, чл.21, ал. 1, т. 22 от ЗМСМА, във връзка с чл. 26, ал. 1, т.5 от Наредба 17 за символиката на Община Русе, Общински съвет – Русе реши:

Удостоява със званието „Почетен гражданин на град Русе” г-н Владимир Николов Койлазов за неговите значими постижения и принос към развитието на киноизкуството и съвременните технологии.

**33 Точка**

**Избор на обществен посредник**

 **Чл.-кор. проф. Хр. Белоев:** Господин Пазарджиев.

 **Г-н Иво Пазарджиев:** Уважаеми колеги, след като на сесията ни през месец февруари не избрахме обществен посредник, съгласно Правилника за организацията и дейността на обществения посредник на територията на Община Русе беше проведена нова процедура по избор на обществен посредник. Комисията се събра 3 пъти, 1 кандидат имаше за заемане на длъжността, а именно Юрий Михайлов Георгиев, който беше кандидат и на предходната сесия. По време на събеседването г-н Георгиев сподели, че единствената причина, поради която се кандидатира отново е желанието му да работи в интерес на гражданите на Община Русе и да заеме тази длъжност в интерес на обществото. И същият заяви, че не желае да се изказва пред Общинския съвет, тъй като би преповторил изказването си от предишната сесия. Така, че предлагам да гласуваме кандидатурата, както е предложено.

 **Чл.-кор. проф. Хр. Белоев:** Благодаря. Изказвания? Не виждам. Режим на гласуване по точката.

**КВОРУМ – 48. С 17 гласа „за”, 11 „против” и 20 „въздържали се” не се прие предложението.**

**34 Точка**

**Опрощаване на държавно вземане на Севгинар Яшар**

 **Г-н Дим. Кънчев:** Докладва проф. Белоев, заповядайте.

 **Чл.-кор. проф. Хр. Белоев:** Предлагаме на президента да опрости публично вземане спрямо Севгиар Яшар.

 **Г-н Дим. Кънчев:** Въпроси, питания? Няма. Процедура на гласуване, ако обичате.

**КВОРУМ – 45. С 37 гласа „за”, 3 „против” и 5 „въздържали се” се прие**

**РЕШЕНИЕ № 533**

 На основание чл.21, ал.1, т.23 от ЗМСМА, във връзка с чл.8 от Указа за опрощаване на несъбираеми дългове към държавата, Общински съвет - Русе реши:

1. Предлага на Президента на Република България да опрости публичното вземане, което държавата има спрямо Севгинар Джавид Яшар.

**35 Точка**

**Промяна състава на постоянните комисии към Общинския съвет**

 **Г-н Дим. Кънчев:** Отново проф. Белоев.

 **Чл.-кор. проф. Хр. Белоев:** Във връзка с това, че днес се заклеха двама общински съветници, по предложение от групите на ГЕРБ и БСП. Предлагаме на мястото на Пенчо Милков като председател на постоянната комисия по младежта и спорта да бъде избран Пламен Рашев. В постоянната комисия по законност, обществен ред и сигурност да бъде избран Пламен Рашев, също на мястото на Пенчо Милков. Да освободим Пенчо Милков като член на комисия по общинска собственост, на негово място да бъде избран Пламен Рашев. И Пламен Рашев също да представлява Община Русе в общото събрание на акционерите на Българска стокова борса като представител на общината. Доктор Ервин Чакърян да бъде избран за член на постоянната комисия по младежта и спорта, д-р Чакърян да бъде освободен като член на постоянната комисия по здравеопазване и социална политика и на негово място да бъде избран Сашо Нунев. И Сашо Нунев да бъде избран за член на постоянната комисия за установяване на конфликт на интереси на мястото Борислав Иванов.

 **Г-н Дим. Кънчев:** Благодаря. Въпроси, колеги, някакви други предложения? Няма, процедура на гласуване.

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 534**

На основание чл. 21, ал.1, т.1, т. 9 и т. 23 от ЗМСМА, чл.39, ал.1 и ал.3 от Правилника за организацията и дейността на Общински съвет – Русе, неговите комисии и взаимодействието му с общинската администрация и чл. 27, ал. 2 от Наредба № 1 за общинската собственост, Общински съвет - Русе реши:

1. Освобождава Пенчо Пламенов Милков като председател на Постоянната комисия по младежта и спорта и на негово място избира Пламен Христомиров Рашев.
2. Освобождава Пенчо Пламенов Милков като член на Постоянната комисия по законност, обществен ред и сигурност и на негово място избира Пламен Христомиров Рашев.
3. Освобождава Пенчо Пламенов Милков като член на Комисията по общинска собственост и на негово място избира Пламен Христомиров Рашев.
4. Прекратява дадените пълномощия на Пенчо Пламенов Милков да представлява Община Русе в Общото събрание на акционерите на „Българска стокова борса” АД и на негово място избира Пламен Христомиров Рашев за представител на Община Русе в Общото събрание на акционерите на „Българска стокова борса” АД.
5. Избира д-р Ервин Арманд Чакърян за член на Постоянната комисия по младежта и спорта на мястото на Борислав Богомилов Иванов.
6. Освобождава д-р Ервин Арманд Чакърян като член на Постоянната комисия по здравеопазване и социална политика и на негово място избира Сашо Тодоров Нунев.
7. Избира Сашо Тодоров Нунев за член на Постоянната комисия за установяване на конфликт на интереси на мястото на Борислав Богомилов Иванов.

 **Г-н Дим. Кънчев:** Професор Белоев, заповядайте.

 **Чл.-кор. проф. Хр. Белоев:** Моля? Процедура.

 **Г-н Ем. Милушев:** Уважаеми колеги, в движение се сетих за нещо. Председателите пише ли?

 **Чл.-кор. проф. Хр. Белоев:** Първа точка пише „за председател на постоянната комисия избира Пламен Рашев“.

 **Г-н Ем. Милушев:** Моя грешка, извинявайте.

 **Чл.-кор. проф. Хр. Белоев:** Благодаря.

**36 Точка**

**Питания на общински съветници**

 **Чл.-кор. проф. Хр. Белоев:** Питане от Божидар Йотов и Никола Михайлов.

 **Проф. Н. Михайлов:** Уважаеми г-н Кмете, уважаеми г-н Председател на общинския съвет, уважаеми госпожи и господа общински съветници, уважаеми представители на администрация, питането, както разбрахте е от г-н Йотов и моя милост. И се отнася за терена върху, който беше изграден завод „Петър Караминчев“. Сега по същество, към нас се обърнаха граждани с искане да се вземе отношение към стопанисвания терен, на който до промените през 1989 г. функционираше завод „Петър Караминчев“. След приватизацията на завода се пристъпи към неговото разрушаване. Сега, след повече от 15 години терена е запустял, на много места оградата е повредена или разрушена. След проливни дъждове мястото се заблатява, там как се казва, растенията се развиват и се създават предпоставки за неблагоприятна и опасна среда за здравето на гражданите и живущите в квартала. От друга страна, терена е ситуиран в централната част на града и е недопустим подобен начин за стопанисване., ако не греша той терена е по-малко от 30 декара. Нашето питане е търсене ли са контакти от администрацията Община Русе и кога с фирмата, която стопанисва обекта, за да се обсъдят перспективите за използване на терена и хармонично развитие на квартала? Вторият въпрос, какви мерки ще предприемете, за да се приведе в нормално и безопасно състояние обекта? И на последно място, както вече е отбелязано и в други подобни терени, ще използвате ли правата си, които произтичат от ЗУТ да прекратите практиката обекти частна собственост години да престояват в лошо състояние?

 **Чл.-кор. проф. Хр. Белоев:** Моля за тишина.

 **Проф. Н. Михайлов:** … да благодаря на Арена Медиа и на …, които направиха тази визуализация. Благодаря.

 **Чл.-кор. проф. Хр. Белоев:** Да, г-жа Бучуковска от името на кмета.

**Арх. Жив. Бучуковска**: Уважаеми общински съветници, в отговор на Ваше писмо, наш вх. №06-01-46 от 18.04.2017 г., относно състоянието на терен, на който до промените през 1989 г. е функционирал завод „Петър Караминчев“, Ви уведомявам за следното: по същество цитирания терен представлява урегулиран поземлен имот III-2, кв. 531 по плана на гр. Русе и е с идентификатор 63427.7.631 по кадастралната карта и кадастралните регистри на гр. Русе, находящ се в ж.к. „Здравец-север“, бул. „Липник“ №73. Имотът е частна собственост, за него има одобрен и действащ Подробен устройствен план – изменение улична регулация, План регулация и План за застрояване със Заповед №РД-01-1798 от 16.05.2008 г. на Кмета на Община Русе, а именно новопроектирано застрояване с обществено обслужване и търговия – мултифункционален комплекс. В имотът се предвижда строеж на обект „Мултифункционален търговско-развлекателен комплекс „Галерия Русе“. За същия има издадено Разрешение за строеж №1072 от 18.11.2008 г., въз основа на одобрен инвестиционен проект във фаза идеен проект. С оглед реализиране на предвиденото строителство съществуващото застрояване в УПИ III-2 е премахнато от собственика на имота – Възложителя. Към настоящият момент разрешението за строеж е изгубило правно действие, съгласно чл. 153, ал. 1 от Закон за устройство на територията. Важно е да се отбележи, че към настоящият момент в Общинска администрация няма постъпили сигнали и жалби по отношение на поддържане на чистотата и спазване на екологичните норми на цитираният в питането терен. Охраната и сигурността на теренът е възложена на частна фирма. Община Русе ще предприеме мерки за издаване на предписание на собственика съгласно чл. 7, ал. 1 от Наредба № 15 за управление на дейностите с битови, строителни и масово разпространени отпадъци на територията на Община Русе.

**Чл.-кор. проф. Хр. Белоев:** Да, благодаря. Господин Михайлов, благодари също.

**37 Точка**

**Изказване на Димитър Стоянов – вх.№ 288/2017 г.**

 **Чл.-кор. проф. Хр. Белоев:** Заповядайте.

 **Г-н Дим. Стоянов:** Господа съветници, г-н Кмете, обръщам се от бул. „България“, където живеем над 248 сме в един капан. Този капан правихме митинг, на който бяхме поканили Иво Пазарджиев и Галин Григоров, и г-н Наков. Искаме да се направи надлез, по който да може да преминаваме спокойно. Нямаме път да излезем от капана, в който сме, там трябва да слезем до КАТ, да завъртим, за да влезем в града. Ако се наложи Бърза помощ да влезе също няма от къде тя да тръгне, за да стигне до болницата. Отиваме за дърва да си поръчаме, въглища, гориво нещо, казват къде живеете, на бул. „България“ 248, 250, там 246, о не може да дойдем, защото трябва да обиколим до КАТ. Това е един капан, който доста години и доста жертви се дадоха там, плюс туй скоростта е ограничена до 50, но не се спазва, кара се над 100 и 120. Това е моето предложение от целия квартал и подписка сме се разбрали с г-н Наков да направя.

 **Чл.-кор. проф. Хр. Белоев:** Да, благодаря.

 **Г-н Дим. Стоянов:** Ето ви подписката.

 **Чл.-кор. проф. Хр. Белоев:** Да, г-н Наков.

 **Г-н Дим. Наков:** Аз искам само да благодаря на г-н Димитров, че той започна така инициирайки първоначално със срещи, които се осъществиха на място. Мога да кажа, че това беше на 5 април тази година, когато на срещата с гражданите, които живеят в района и са пряко заинтересувани, участвах аз и г-н Иво Пазарджиев. Тогава взехме единодушно решение, че трябва да се подкрепи, съвсем основателно е искането на гражданите, които живеят там. Там има една особеност, че всъщност, ако погледнете картата на града ще видите, че точно там е района, където е най-пряката пешеходна връзка между улица, продължението на ул. „Тича“. Всички обекти, които са от двете страни, визирам в кварталите, от едната страна Родина, от другата Здравец, всички които са в тази полоса север-юг и на юг, където пресича източната част на Чародейка-север и съответно входа на Гробищния парк „Чародейка“. Това нещо наистина обуславя един засилен пешеходен трафик. Обединихме се тогава около идеята да говорим за пешеходен надлез. Беше решено да се направи подписка, за да се укаже важността на проблема, да се докаже колко хора пряко са заинтересовани, виждам че вече около 200 човека са се подписали в рамките на много кракът срок. Така, че съвсем основателно е, пак повтарям искането на гражданите. Говорили сме какво следва от тук нататък. Знаете, че за да се направи един такъв, едно такова съоръжение се изискват редица мероприятия, които трябва да бъдат извършени. На първо време трябва да се направи подробно предпроектно проучване, финансов и екологичен анализ, анализ разходи и ползи, да се докаже с определена статистика нуждата от изграждане на такъв пешеходен надлез и съответно това да бъде защитено пред Агенция „Пътна инфраструктура“. Ида се търси след реализиране на тези дейности финансиране, което би могло да бъде примерно и целево държавно финансиране. Така, че от тук нататък ние ще подкрепим всички действия на живущите, ще им помогнем с подготовката и с изграждане, подготвянето на нужната документация. Ще им помогнем с изготвянето на подробните устройствени планове, които трябва да се направят. И да се надяваме, че постепенно този проблем в района ще бъде решен. Искам само да обърна внимание, че подобен проблем беше решен вече и тепърва тази година се надяваме да стартира изпълнението на пешеходен надлез между улиците „Опълченска“ в Чародейка-север и „Кадин мост“ в Родина-3. Това нещо беше идентифицирано като проблем още през 2012 г., когато се гледаха зоните за въздействие към Интегрирания план за градско възстановяване и развитие. Виждате, че от 2012 г. не сме спрели до този момент, един път като идентифициран обект, после с изготвянето на ПУП, после както казах предпроектното проучване, финансов анализ и екологичен анализ, анализ разходи и ползи, изработване на инвестиционен проект и съответно залагане за финансиране. Виждате, че има известен период, който няма как да стане, аз това и обясних и на среща с гражданите с магическа пръчка. Но виждаме, че е поставено началото, може да се каже, че сме стартирали процедурата, от тук нататък следва да се изпълняват по план всички нужни мерки. Благодаря.

 **Чл.-кор. проф. Хр. Белоев:** Благодаря. Поради изчерпване на дневния ред закривам заседанието.

**Забележка:** Протоколите с резултатите от поименното гласуване по точки 1, 2, 3, 4, 5, 6, 7, 8. 9, 10, 11, 12, 13, 14, 15, 16, 17, 18, 19, 20, 21, 22, 27 и 28 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ЗА ПРЕДСЕДАТЕЛ:**

**/П. Денчева-Лукова/ ЗАМ.-ПРЕДСЕДАТЕЛ**

 **/Димитър Кънчев /**